cyanic-selkie/wikianc huggingface dataset:
གཡུ་རྙིང་ཉེར་ལྔ་
ཕན་ནུས།
ལེབ་རྒན་རྒྱས་དང་ལྡན་འདུས་དུག་ཐབས་དང་། ། ཆུ་ཤོར་རྐུན་བུ་འོར་ལྷུང་ཁ་ལུད་དང་། ། གཞུང་རེངས་མཆིན་གྲུམ་ནག་པོ་ཧལ་སྐེམས་སོགས། ། བཅོ་བརྒྱད་ནད་སེལ་་དཔོན་ཚང་ཛ་ནའིལུགས། །
བསྟེན་ཚུལ།
ཉིན་རེར་ཐེངས་གཅིག  ཐེངས་རེར་རིལ་བུ་རེ་ཆུ་བསྐོལ་ནང་སྦངས་ལ་ཐོ་རེངས་དུས་སུ་བསྟེན་པའམ་ཡང་ན་སྨན་པའི་མངག་བཞིན་བསྟེན་པར་བྱ།
ཀུན་མཁྱེན་ཚུལ་བློ་
ཀུན་མཁྱེན་ཀློང་ཆེན་པའི་མཚན་གཞན་ལ་ཚུལ་ཁྲིམས་བློ་གྲོས་ཀྱང་ཞུ་བ་མཚན་ཆ་ཚང་གི་བསྡུས་མིང་ཡིན།
གཡུ་རྙིང་ཉེར་ལྔ་
འཛེམ་བྱ།
མ་ཚོས་རྗེན་དང་ཁེང་པོའི་ཟས་རྣམས་དང༌། རི་སྒོག་ཆང་སྐྱུར་ལ་སོགས་སྤང་བར་བྱ།
ཀུན་མཁྱེན་ཚུལ་བློ་
༼དུང་དཀར་ཚིག་མཛོད་ཆེན་མོ་༽ནས་བཏུས།
གཡུ་རྙིང་ཉེར་ལྔ་
ལྗིད་ཚད།
རིལ་བུ་རེ་ལ་ཁེ་༡དང་ཐུམ་རེར་རིལ་བུ་༥ཡོད།
ཉར་ཚགས།
སྣོད་ཀྱི་ཁ་བཅད་དེ་བསིལ་གྲིབ་ལྡན་པའི་སྐམ་སར་འཇོག་དགོས།
རྨ་སྒོ་གསུམ།
རྨ་སྒོ་གསུམ།
ཁ་དང་བཤང་ལམ་དང་ཟག་བྱེད་དེ་གསུམ།
འདུ་བྲལ་སྒྱུ་མའི་རང་མདངས།
འདུ་བྲལ་སྒྱུ་མའི་རང་མདངས དགེ་འདུན་ཆོས་འཕེལ།
སེ་ཐར་གྱི་སྔོན་ལྡན་བཞི་
བསྙེན་གནས་། དགེ་བསྙེན་། དགེ་ཚུལ་། དགེ་སློང་།
༼དུང་དཀར་ཚིག་མཛོད་ཆེན་མོ་༽ལས་བཏུས།
མཚན་ཉིད།
མཚན་ཉིད་ནི་ཐ་སྙད་ཞིག་གམ་བརྗོད་པ་མཚོན་རྟགས་ལ་སོགས་པ་ཞིག་གི་གོ་དོན་ལ་འགྲེལ་བཤད་བྱེད་ཆེད་དུ་འབྲིས་པ་ཞིག་ལ་ཟེར།
༡༩༧༩ལོ།
༡༩༧༩ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མིག་སེར།
མིག་སེར་ནི་འདུ་ཤེས་ཨང་གཉིས་པ་སྟེ་མི་བཟོད་པའི་སྡང་སེམས་ཞིག་སིམས་སུ་མི་བརྟན་པ་དང་འཇིགས་པ་དང་སེམས་ཁྲེལ་གྱི་འཚོར་སྣང་ཞིག་ཡོད་པ།
སྐད་ཀྱི་མཚན་ཉིད་རིག་པ།
སྐད་ཀྱི་མཚན་ཉིད་རིག་པ་ནི་སྐད་རིགས་ཀྱི་འབྱུང་འཁུངས་དང་སྤྱོད་ཚུལ་སོགས་ལ་འདྲི་རྩད་བྱེད་པའི་རིག་པ་ཞིག
ཀུན་མཁྱེན་ཟུར་ཕུག་པ་
འབྲུག་པ་བཀའ་བརྒྱུད་ཀྱི་བླ་མ་མཚན་སྙན་ཆེ་བ་ཞིག་ཡིན་ཅིང་། རྒྱལ་བ་ཡང་དགོན་པ་རྒྱལ་མཚན་དཔལ་གྱི་དངོས་སློབ་སྤྱན་སྔ་རིན་ཆེན་ལྡན་གྱི་སློབ་མ་ཡིན། ཆོས་འབྱུང་ཁག་ཚང་མར་མཚན་ཙམ་ལས་མི་གསལ་ཞིང་། རྣམ་ཐར་ཞིག་ཁོང་གི་དངོས་སློབ་མཁས་བཙུན་གཞོན་ནུ་རྒྱལ་མཚན་གྱིས་མཛད་པ་བྲིས་མ་དཔེ་རིང་ཤོག་གྲངས་དགུ་ཡོད་པ་ཞིག་འདུག་ཀྱང་ཞིབ་པར་བལྟ་བའི་གོ་སྐབས་མ་བྱུང་བས་འདིར་བྲི་མ་ནུས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
སོ་ཐར་གྱི་རིགས་བདུན་
དགེ་བསྙེན་ཕ་མའི་སྡོམ་པ་གཉིས་། དགེ་ཚུལ་མ་མའི་སྡོམ་པ་གཉིས་། དགེ་སློབ་མའི་སྡོམ་པ་། དགེ་སློང་ཕ་མའི་སྡོམ་པ་གཉིས་ཏེ་བདུན་ནོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཀུན་མཁྱེན་བློ་གྲོས་རིན་ཆེན་སེང་གེ་
སེ་རའི་མཁན་ཐོག་ལྔ་པ་ཡིན། མཚན་གཞན་ཀུན་མཁྱེན་མུས་ཀྲད་པ་ཡང་ཟེར། འཁྲུངས་ལོ་གསལ་བའི་ཡིག་ཆ་མ་མཐོང་ཡང་འཁྲུངས་ཡུལ་ལ་སྟོད་ཡིན། རྗེ་ཙོང་ཁ་པ་ཆེན་པོ་དང་། མཁས་གྲུབ་རྗེ། འཇམ་དབྱངས་ཆོས་རྗེ་སོགས་རྩ་བའི་བླ་མར་བསྟེན་ནས་མདོ་སྔགས་གཞུང་ལ་སློབ་གཉེར་མཐར་ཕྱིན་པ་མཛད། འབྲས་སྤུངས་ཟུར་ཁང་གི་འཆད་ཉན་སློབ་དཔོན་མཛད་ཅིང་། རྗེས་སུ་སེ་ར་ཐེག་ཆེན་གླིང་གི་མཁན་པོར་གདན་དྲངས་པ་ལྟར་ཕེབས་ཤིང་གཞུང་ཆེན་པོའི་འཆད་ཉན་རྒྱུན་རིང་དུ་བསྐྱངས་པས་སློབ་མ་ཡང་གཉལ་སྟོན་དཔལ་སྟོན་དཔལ་འབྱོར་ལྷུན་གྲུབ་དང་། སློབ་དཔོན་དཔལ་ལྡན་བློ་གྲོས་པ་སོགས་གསུང་སྒྲོས་བརྒྱུད་འཛིན་པ་མང་པོ་བྱུང་བ་རྣམས་ཀུན་མཁྱེན་ཉིད་དགོངས་པ་རྫོགས་རྗེས། གཉལ་སྟོན་ཆོས་རྗེ་དཔལ་འབྱོར་ལྷུན་གྲུབ་ཀྱིས་སེ་རའི་མཁན་པོ་མཛད་སྐབས་སྣེའུ་རྫོང་དཔོན་དཔལ་འབྱོར་རྒྱལ་པོ་དང་། དཔོན་མོ་བུ་ཁྲིད་དཔལ་འཛོམས་གཉིས་ཀྱིས་ཀུན་མཁྱེན་གྱིས་སློབ་མ་རྣམས་རྨང་གཞི་བྱས་པའི་གྲྭ་ཚང་ཞིག་གསར་འཛུགས་བྱ་རྒྱུའི་བསྐུལ་མ་ཞུས་ཐོག་གྲྭ་ཚང་གི་ཚོགས་ཁང་དང་། གྲྭ་ཤག་བཅས་གསར་སྐྲུན་གྱི་སྦྱིན་བདག་ཞུས་ཏེ་བྱེས་པ་གྲྭ་ཚང་འཛུགས་ཐུབ་པ་བྱུང་ཡོད། གསུང་རྩོམ་སྐོར། 《དབུ་མའི་རྣམ་བཤད་དགོངས་པ་རབ་གསལ་གྱི་དེ་ཉིད་གསལ་བྱེད》《ཚད་མའི་སྟོང་ཐུན་མཁས་པའི་ཡིད་འཕྲོག》བཅས་ཡོད་དོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུན་མཁྱེན་ཡོན་ཏན་རྒྱ་མཚོ་
༼དུང་དཀར་ཚིག་མཛོད་ཆེན་མོ་༽ནས་བཏུས།
རིག་གནས་བཅུ།
དེ་ཡང་འཛམ་བུ་གླིང་གི་ཏོག་ཏུ་གྱུར་བའི་གངས་རི་ར་བས་ཡོངས་སུ་བསྐོར་བའི་ལྗོངས་འདིར་སྔོན་བྱོན་མེས་པོ་མང་པོའི་གཞལ་བར་དཀའ་བའི་བཀའ་དྲིན་ལས་མི་རིགས་གཞན་ལ་ཆུ་ཤོར་མི་དགོས་པ་རིག་ཅིང་ཤེས་པར་བྱ་བའི་གནས་ཆེ་བ་ལྔ་སྟེ། དེ་དག་རྣམས་ཀྱི་ངོ་བོ་ནི།། སྨྲ་ངན་ཚར་གཅོང་སྒྲ་དང་ཚད།། བློ་ལྡན་རྗེས་འཛིན་བཟོ་གསོ་བ།། རང་ཉིད་ཀུན་ཤེས་ནང་རིག་པ།། ཞེས་གསུངས་པ་བཞིན་སྒྲ་དང་ཚད་མས་ཚིག་དོན་འཁྲུལ་བ་ཚར་གཅོད། བཟོ་དང་གསོ་བས་གདུལ་བྱ་སྤྱི་དང་བྱེ་བྲག་རྗེས་སུ་འཛིན། ནང་དོན་རིག་པས་བདག་ཉིད་ཀུན་མཁྱེན་སྒྲུབ་པའི་ལམ་གྱི་རིམ་པ་ཀུན་ཤེས་པར་བྱེད་པས་ན་བསླབ་བྱའི་གཙོ་བོའོ།།
རིག་གནས་ཆེ་བ་ལྔ་དང་ཆུང་བ་ལྔ་སྟེ་བཅུ། རིག་གནས་ཆེ་བ་ལྔ་ནི། བཟོ་རིག་པ་དང་། གསོ་བ་རིག་པ། སྒྲ་རིག་པ། གཏན་ཚིགས་རིག་པ། ནང་དོན་རིག་པའོ། །ཆུང་བ་ལྔ་ནི། སྙན་ངག་དང་།མངོན་བརྗོད། སྡེབ་སྦྱོར། ཟློས་གར། སྐར་རྩིས་སོ། །
སྒྲ་རིག་པའི་རྣམ་གཞག
དོན་གང་ཞིག་ཤེས་པར་འདོད་ན་ཡང་རྗོད་བྱེད་ཀྱི་ཚིག་གི་ལམ་ལ་བརྟེན་ནས་དོན་དེ་གོ་བར་བྱ་དགོས་པས།སྒྲ་ཤེས་ན་དོན་ལ་མི་རྨོངས་ཞེས་གྲགས་པ་ལྟར།འཇིག་རྟེན་གྱི་སྐད་རིགས་མི་འདྲ་བ་གང་དང་གང་ཡིན་རུང་ཡུལ་སོ་སོའི་ལུགས་ཀྱི་མིང་དང་དེ་ལ་བརྗོད་དོན་གསལ་བར་བྱེད་པའི་རྐྱེན་རྣམ་དབྱེ་དང་ཚིག་ཕྲད་སོགས་ཀྱི་སྦྱོར་བ་ལ་བརྟེན་ནས་བརྗོད་བྱའི་དོན་ལེགས་པར་བརྡ་འཕྲོད་པར་བྱེད་པའི་ངེས་ཅན་གྱི་ཆོས་ཉིད་གཞིར་བཟུང་ནས་གཏན་ལ་ཕབ་པའི་རིག་པའི་གཞུང་ལུགས་དེ་ལ་རང་རང་གི་ལུགས་ཀྱི་སྒྲ་རིག་པའི་བསྟན་བཅོས་དང་ལུང་དུ་སྟོན་པའི་བསྟན་བཅོས་ཟེར་ཞིང༌།བོད་ཀྱི་སྐད་ཀྱི་དབང་དུ་བྱས་ན་ཐུ་མི་སཾ་བྷོ་ཊས་བརྩམས་པའི་གཞུང་སུམ་ཅུ་པ་དང་རྟགས་ཀྱི་འཇུག་པ་སོགས་ནི་བོད་མི་རིགས་རང་ཉིད་ཀྱི་སྐད་གཞིར་བཟུང་ནས་བརྩམས་པའི་སྒྲ་རིག་པའི་བསྟན་བཅོས་ཡིན་ལ།དེ་ལྟར་ཐོག་མ་ཉིད་ནས་སྒྲ་རིག་པའམ་བརྡ་སྤྲོད་རིག་པ་ལ་བསླབ་དགོས་པ་ཡིན་ཏེ། འཇམ་དབྱངས་རྣམ་སྤྲུལ་ཐུ་མིའི་གཞུང་སུམ་ཅུ་པའི་རྩ་བ་ལས།བསླབ་ལ་བརྩོན་པའི་གང་ཟག་གིས།།དང་པོར་ང་རོ་རྣམས་ལ་སྦྱང༌། །སྔོན་འཇུག་མིང་གཞི་རྗེས་འཇུག་གསུམ།།ཀློག་གི་ཆེད་དུ་བསླབ་པ་ཡིན། །དེ་ཕྱིར་དང་པོར་འདི་ཉིད་བསླབ།།དེ་ནས་རྒྱས་པའང་མཉན་བྱེད་དེ། །བསླབ་པ་གང་ལ་དད་པ་ཡི།།གཞུང་ཉིད་བླ་མ་དག་ལས་མཉན། །ཞེས་གསུངས་སོ།།
ཚད་མ་རིག་པའི་རྣམ་གཞག
ཚད་མ་རིག་པ་ཞེས་པ་ནི།གཞན་གྱི་ལོག་པར་རྟོགས་པ་ཚར་གཅོད་པར་བྱེད་པའི་རིག་པའི་གནས་ཤིག་ཡིན།དེ་ཡང་དོན་གྱི་གནས་ལ་འཁྲུལ་པ་ཚར་གཅོད་པ་སྟེ། གཞལ་བྱ་ཡུལ་དང༌། འཇལ་བྱེད་ཡུལ་ཅན་དང༌།དེ་རྟོགས་བྱེད་ཀྱི་ཐབས་བཅས་ཞིབ་མོར་གཏན་ལ་འབེབས་པར་བྱེད་པའི་རིག་པའི་གནས་ཤིག་ལ་ཟེར།དེ་ལྟར་སྟོན་པའི་ཕྱི་རོལ་པ་དང༌། ནང་པའི་གཞུང་སོ་སོར་ཡོད།ནང་པའི་གཞུང་ལ་བཀའ་དང་བསྟན་བཅོས་གཉིས་ལས།ཕྱི་མ་ནི་སློབ་དཔོན་ཆེན་པོ་ཕྱོགས་ཀྱི་གླང་པོས་མཛད་པའི་ཚད་མ་ཀུན་བཏུས་སོགས་དང༌།སློབ་དཔོན་ཆེན་པོ་དཔལ་ཆོས་ཀྱི་གྲགས་པས་མཛད་པའི་ཚད་མ་སྡེ་བདུན་དང༌།དེ་དག་གི་འགྲེལ་བ་ཤིན་ཏུ་མང་པོ་ཡོད་དོ།།
བཟོ་རིག་པའི་རྣམ་གཞག
དེ་ཡང་མདོ་སྡེ་རྒྱན་གྱི་འགྲེལ་བཤད་ལས།བཟོའི་གནས་ཀྱི་རིག་པ་བྱང་ཆུབ་སེམས་དཔའ་འཚོ་བར་བྱེད་དོ། །ཅིའི་ཕྱིར་ཞེ་ན། ཚེགས་ཆུང་ངུས་ཤ་ཐང་བ་མེད་པར་ལོངས་སྤྱོད་བསྒྲུབ་པར་བྱ་བ་དང༌།ལོངས་སྤྱོད་དང་ལྡན་ཞིང༌། བཟོའི་གནས་ལ་མཁས་པས་འཇིག་རྟེན་པ་རྣམས་ཀྱི་བཀུར་བར་བྱ་བ་དང༌།ལོངས་སྤྱོད་ཀྱི་སྒོ་ནས་འཇིག་རྟེན་རྣམས་ལ་ཕན་པར་བྱ་བའི་ཕྱིར་འཚོལ་བར་བྱེད་དོ།།ཞེས་བཟོ་རིག་པ་ནི་གཞན་རྗེས་སུ་འཛིན་པའི་བཟོས་ལས་ཀྱི་རིག་པའི་གནས་ཤིག་ཡིན།དེ་ཡང་མདོར་ན། ཅ་ལག་ཅི་རིགས་པ་སྐྲུན་པར་བྱེད་པའི་ཚུལ་ལུགས་ཏེ། དཔེར་ན།ཤིང་བཟོ་དང༌། ལྷམ་བཟོ། རྡོ་བཟོ། འཕྲུལ་འཁོར་བཟོ་གྲྭ།གཞུང་ལམ་བཟོས་པ་སོགས་མདོར་བསྡུས་ན་ལུས་ངག་ཡིད་གསུམ་གྱི་བཟོ་རིག་པའི་རྣམ་གྲངས་མཐའ་ཡས་པ་ཡོད།དེའི་གཞུང་ནི་བསྟན་འགྱུར་ཁྲོད་ཀྱི་བཟོ་པ་ཊ་ཞེས་པའི་གཞུང་དང༌།འཇུ་མི་ཕམ་གྱི་གསུང་བཟོ་པ་ཊ་སོགས་དང༌།གཞན་ཡང་བཀའ་འགྱུར་དང་བསྟན་འགྱུར་གྱི་གཞུང་རྣམས་སུ་བཟོ་ལས་ཀྱི་སྐོར་ཐོར་བུ་ཐོར་བུ་ཡོད་དོ།།
གསོ་བ་རིག་པའི་རྣམ་གཞག
མདོ་སྡེ་རྒྱན་གྱི་འགྲེལ་བཤད་ལས།གསོ་བ་རིག་པ་བྱང་ཆུབ་སེམས་དཔའ་འཚོ་བར་བྱེད་དོ། །ཅིའི་ཕྱིར་ཞེ་ན།ནད་དང་ནད་ཀྱི་གླིང་གཞི་དང་ནད་མེད་པ་དང༌། ནད་མེད་པའི་ཐབས་ཤེས་པར་བྱ་བ་དང༌། སེམས་ཅན་རྣམས་ཀྱི་ནད་རྣམ་པ་སྣ་ཚོགས་པ་ཞི་བར་བྱ་བའི་ཕྱིར་འཚོལ་བར་བྱེད་དོ་ཞེས།གསོ་བྱ་ནད་དང༌། གསོ་བྱེད་སྨན།གསོ་ཚུལ་བཅས་ཀྱི་སྒོ་ནས་ཚེ་རིང་བ་དང་ནད་མེད་པའི་བདེ་བ་སྒྲུབ་པར་བྱེད་པའི་རྣམ་གཞག་སྟོན་པའི་རིག་པའི་གནས་ཤིག་ཡིན་ལ།དེ་ལྟ་བུའི་གསོ་བ་རིག་པའི་བསྟན་བཅོས་ནི།སྔོན་བྱོན་མཁས་པས་མཛད་པའི་སྨན་གྱི་གཞུང་ལུགས་ཏེ།འཕགས་ཡུལ་གྱི་སློབ་དཔོན་ཆེན་པོ་དཔའ་བོའི་ཡན་ལག་བརྒྱད་པའི་སྙིང་པོ་བསྡུས་པ་དང༌།བོད་ཀྱི་མཁས་པ་ཆེན་པོ་གཡུ་ཐོག་ཡོན་ཏན་མགོན་པོས་མཛད་པའི་དཔལ་ལྡན་རྒྱུད་བཞི་ལྟ་བུའོ།།
འཕགས་བོད་ཆོས་འབྱུང་། ཡལ་འདབ་ལྔ་པ་
ཡལ་འདབ་ལྔ་པ་གངས་ཅན་གྱི་དཔལ་ནལེཎྡྲ་ཆོས་སྡེ་ཆེན་པོ་དཔལ་ལྡན་འབྲས་དཀར་སྤུངས་པའི་གླིང་གི་གདན་རབས། བེ་རི་འཇིགས་མེད།
རིག་གནས་བཅུ།
ནང་དོན་རིག་པའི་རྣམ་གཞག
"གོང་གི་ལྔ་བོ་དེ་རིག་གནས་ཆེ་བ་ལྔ་ཡིན།"
འཕགས་བོད་ཆོས་འབྱུང་། ཡལ་འདབ་ལྔ་པ་
(༡) གདན་ས་འདིར་འབྲས་སྤུངས་ཞེས་འདོགས་པའི་ཚུལ།
རིག་གནས་བཅུ།
སྙན་ངག་གི་རྣམ་གཞག
སྙན་ངག་ཅེས་པ་ནི།ཕལ་པའི་ངག་ལས་ཁྱད་པར་འཕགས་ཤིང་རྣ་བར་སྙན་ཅིང་ཡིད་དབང་འཕྲོག་པའི་ཚིག་སྦྱོར་ལ་ཟེར་ཞིང༌།དེའི་བསྟན་བཅོས་ལ་སྙན་ངག་གི་མཚན་ཉིད་སོགས་སྟོན་པའི་གཞུང་དང༌།གཞུང་དེ་དང་མཐུན་པར་སྦྱར་བའི་སྙན་ངག་གི་བསྟན་བཅོས་གཉིས་ཡོད་པས་སྙན་ངག་མེ་ལོང་མ་ནི་སྙན་ངག་གི་གཞུང་ཡིན་གྱི་སྙན་ངག་དངོས་མིན་ལ།སྐྱེས་རབས་དང༌། དཔག་བསམ་འཁྲི་ཤིང་ལྟ་བུ་སྙན་ངག་ཡིན་ཀྱང་སྙན་ངག་གི་གཞུང་མིན་ནོ།།
མངོན་བརྗོད་ཀྱི་རྣམ་གཞག
མངོན་བརྗོད་ནི་གཙོ་བོ་དོན་གཅིག་ལ་མིང་གི་རྣམ་གྲངས་མང་པོ་ཡོད་པའམ།མིང་གཅིག་ཉིད་དོན་མང་པོ་ལ་འཇུག་པའི་རིག་པའི་གནས་ཤིག་ལ་ཟེར། དཔེར་ན།ཉི་མ་ལ་ཚ་ཟེར་ཅན། རྟ་བདུན་དབང་པོ།སྣ་ཚོགས་འོད་ཅན་ལ་སོགས་དོན་གཅིག་མིང་གི་རྣམ་གྲངས་ལྟ་བུ་ཡིན།མངོན་བརྗོད་ཀྱི་གཞུང་ནི་ལེགས་སྦྱར་ལས་བསྒྱུར་བ་མངོན་བརྗོད་འཆི་མེད་མཛོད་དང༌།བོད་རང་གི་མཁས་པས་བརྩམས་པའི་མཁས་པའི་རྣ་རྒྱན། མངོན་བརྗོད་མཛེས་པའི་རྣ་ཆ་སོགས་ཡོད།
སྡེབ་སྦྱོར་གྱི་རྣམ་གཞག
སྡེབ་སྦྱོར་ནི་ཡི་གེ་ལྕི་ཡང་སོགས་ཀྱི་བྱེ་བྲག་སྦྱོར་བའི་སྒོ་ནས་ཚིགས་སུ་བཅད་པའི་རིག་པའི་གནས་ཤིག་ལ་ཟེར།དེ་ལྟ་བུའི་རྣམ་གཞག་སྟོན་པའི་གཞུང་ལ།ལུང་ལས་འབྱུང་བའི་ཚིགས་སུ་བཅད་པ་དང་བསྟན་བཅོས་ལས་འབྱུང་བའི་ཚིགས་སུ་བཅད་པ་གཉིས་སོ།།བོད་སྐད་ཀྱི་ཚིགས་བཅད་རྩོམ་ཡིག་ལ་སྙན་ངག་ཡིན་མིན་གཉིས་ཡོད་ཅིང༌།ཚིགས་བཅད་གཅིག་གི་ཚིག་རྐང་གི་ཚེག་བར་མང་ཉུང་ཅི་རིགས་ཡོད་ཀྱང་ཚེག་བར་ལྔ་ནས་སོ་གསུམ་བར་ཡོད་པ་སྔོན་གྱི་མཁས་པ་རྣམས་ཀྱིས་གསུངས།སྡེབ་སྦྱོར་གྱི་གཞུང་དང་དེ་དག་ལ་སློབ་གཉེར་བྱ་ཚུལ་ཡང་ལེགས་སྦྱར་གྱི་བརྡ་སྤྲོད་པའི་གཞུང་ཀཱ་ལ་པ་དང་དབྱངས་ཅན་མ་ལྟ་བུ་བསླབ་ནས།དེའི་རྗེས་སུ་རིན་ཆེན་འབྱུང་གནས་ཀྱི་འགྲེལ་པ་ཁ་གསལ་ཞིག་གི་སྟེང་ནས་ལེགས་སྦྱར་སྐད་ཀྱི་སྡེབ་སྦྱོར་སྒྲིག་ཚུལ་བསླབ།དེ་ནས་བོད་རྒྱ་ཤན་སྦྱར་གྱི་སྟེང་ནས་སྡེབ་སྦྱོར་ལྕི་ཡང་བསྒྲིག་སྟེ་ལཉ྄ཚ་དང་ཝརྟུ་བོད་ཡིག་བཅས་གསུམ་ལ་རྐང་བསྒྲིག་པ་ནི་སྡེབ་སྦྱོར་གྱིས་མཛེས་པར་བྱེད་པ་ཡིན་པས་སྙན་ངག་གི་ཡན་ལག་ཡིན་ནོ།།
ཟློས་གར་གྱི་རྣམ་གཞག
ཟློས་གར་ནི་སྔོན་བྱུང་གི་གཏམ་ལྟ་བུའི་གཟུགས་སུ་བྱས་ཏེ་སྐད་རིགས་སོ་སོའི་རྗོད་བྱེད་རྣམས་ཉེ་བར་དྲངས་པའི་གླུ་ཟློས་ཤིང་གར་བྱེད་པ་ལ།ལུས་ཀྱི་རྣམ་འགྱུར་རྣམ་པ་སྣ་ཚོགས་དང་དབྱངས་ཀྱི་བྱེ་བྲག་ཐ་དད་པ་རྣམས་དང༌།ལྷའི་རྗེས་སུ་སྐྱེས་པ་དང༌། དྲང་སྲོང་གི་རྗེས་སུ་སྐྱེས་པ་དང༌།བློ་གསལ་གྱི་རྗེས་སུ་སྐྱེས་པ་ལ་སོགས་པ་དང༌། འདྲེན་པ་དང༌།དཀྱུས་གཅིག་ཏུ་སྦྱར་བ་དང༌། དཀྱུས་གཉིས་པ་དང༌།ཕྱེད་ཕྱི་མ་ལ་སོགས་མཚན་ཉིད་རྣམས་དང་ལྡན་ཞིང༌།རྗོད་བྱེད་སྣ་ཚོགས་པའི་སྐད་ཀྱིས་གླུར་ཚིགས་སུ་བཅད་པ་དང༌། ལྷུགས་པ་དང༌།སྤེལ་མ་རྣམས་རོལ་མོ་དང་བསྡེབས་ནས་བསྒྱུར་པ་སྟེ། དེ་ཡང་ལྷ་དང༌། ཀླུ་དང༌། དྲི་ཟ་དང༌།ལྷ་མ་ཡིན་དང༌། ནམ་མཁའ་ལྡིང་དང༌། གནོད་སྦྱིན།མི་དང་མི་མ་ཡིན་པ་རྣམས་ཀྱི་གར་དང་སྐད་རིགས་སོ་སོའི་གླུའི་ཁྱད་པར་རྣམ་པ་བདུན་དུ་གྲགས་པ་ཡོད་དོ།།དེ་ལྟ་བུའི་ཟློས་གར་ཡང༌། སྔར་རྗེ་བཙུན་ས་པཎ་གྱིས་གསན་པའི་གཟུགས་ཀྱི་ཉི་མ་དང་བྷ་ར་ཏ་དང༌། ཕྱིས་སུ་ཡང་ལེགས་སྦྱར་ལས། བོད་སྐད་དུ་བསྒྱུར་བ་ཀླུ་ཀུན་ཏུ་དགའ་བའི་ཟློས་གར་དང༌།འཇིག་རྟེན་ཀུན་ཏུ་དགའ་བའི་ཟློས་གར་སོགས་ཡོད་ལ།རྒྱ་གཞུང་གི་ཁུངས་དང་ལྡན་པ་དག་ལ་བོད་རང་གིས་ལེགས་བཅོས་བྱས་ནས་འཆམ་དང༌། ཆོས་རྒྱལ་ནོར་བཟང་དང༌།དྲི་མེད་ཀུན་ལྡན་སོགས་དང༌། བོད་རང་གི་ཟློས་གར་སྲོང་བཙན་སྒམ་པོ་དང༌།ཁྲི་སྲོང་ལྡེའུ་བཙན། སེང་ཆེན་ནོར་བུ་དགྲ་འདུལ་གྱི་སྐོར་སོགས་ཡོད།
སྐར་རྩིས་རིག་པའི་རྣམ་གཞག
སྐར་རྩིས་སམ་རྩིས་རིག་ནི་ཕྱི་ནང་གཞན་གསུམ་སྟོན་པའི་དཔལ་དུས་འཁོར་རྒྱུད་ལས་གསུངས་པའི་སྐར་རྩིས་ཀྱི་རྣམ་པར་བཞག་པ་ལ།བོད་ཀྱི་མཁས་པ་རྣམས་ཀྱིས་ལེགས་པར་བརྟགས་ཤིང་དཔྱད་དེ་གཏན་ལ་ཕབ་པའི་རྩིས་ལ་བོད་རྩིས་ཞེས་གྲགས།རྒྱ་ནག་གི་རྩིས་ལས་བསྒྱུར་བ་ལ་བོད་རང་གི་ལུགས་སུ་བཅོས་ཏེ་རང་སའི་གནས་ཚུལ་མཐུན་པར་གཏན་ལ་ཕབ་པ་ལ་རྒྱ་རྩིས་ཞེས་གྲགས་པ་བཅས་སོ།། །།
"གོང་གི་ལྔ་བོ་དེ་རིག་གནས་ཆུང་བ་ལྔ་ཡིན།"
རླུང་དམར།
གང་ཞིག་ལ་རླུང་དམར་ཟེར་རམ།
རླུང་དམར་ནི་བྱེ་རླུང་དང་ཐལ་རླུང་གི་སྤྱི་མིང་ཡིན་ཞིང་། མྱ་ངམ་ཐང་དུ་འགྱུར་བའི་མཚོན་རྟགས་ཡིན། དེ་ནི་ལྷགས་པ་ཤུགས་ཆེན་པོས་ས་ངོས་ནས་བྱེ་རྡུལ་བསླངས་ཏེ་ཐད་ཀར་མཐོང་ཚད་སྨི་༡༠༠༠ལས་ཟིན་གྱི་མེད་པ་དང་། གློ་བུར་རང་བཞིན་དང་རྒྱུན་མཐུད་དུས་ཚོད་ཅུང་ཐུང་བའི་ཁྱད་ཆོས་ལྡན་ཅིང་། ལྡང་ཚད་ཉུང་བ་དང་གནོད་ཚབས་ཆེ་བའི་གནམ་གཤིས་ཀྱི་སྣང་ཚུལ་ཞིག་རེད།
གང་འདྲ་བྱས་ཏེ་རླུང་དམར་ཆགས་ཀྱི་ཡོད་དམ།
ས་ངོས་ཀྱི་བྱེ་རྡུལ་ནི་རླུང་དམར་ཆགས་པའི་དངོས་པོའི་རྨང་གཞི་ཡིན། ལྷགས་པ་ཆེན་པོ་ནི་དེ་ལངས་པའི་ཤུགས་ཀྱི་རྨང་གཞི་ཡིན་པ་དང་བྱེ་རྡུལ་བར་ཐག་རིང་པོ་འཁྱེར་འགྲོ་བའི་སྒུལ་ཤུགས་ཡིན། མཁའ་རླུང་བརྟན་པོ་མེད་པ་དང་ས་ཆ་ཆ་ཤས་ཀྱི་ཚ་ཤུགས་ཆ་རྐྱེན་གལ་ཆེན་ལས་རླུང་དམར་མང་ཆེ་བ་ཉིན་དགུང་ཡོལ་རྗེས་དང་ས་སྲོད་མཚམས་སུ་ལངས་ཀྱི་ཡོད།
རླུང་དམར་གྱི་རིམ་པ།
ཐལ་བ་ལངས་པ། མཁའ་རླུང་ཁྲོད་ཐལ་བ་དང་བྱེ་མ་ལངས་ཏེ་ཐད་ཀར་མཐོང་ཚད་སྤྱི་ལེ་༡༠ལས་ཐུང་བ། བྱེ་མ་ལངས་པ། ས་ངོས་ཀྱི་བྱེ་རྡུལ་ལྷགས་པས་བསླངས་ཏེ་མཁའ་རླུང་ཉོག་པོ་ཆགས་ནས་ཐད་ཀར་མཐོང་ཚད་སྤྱི་ལེ་༡ནས་༡༠ནང་ཚུན་ལས་མ་ཟིན་པ། རླུང་དམར་ལྡང་བ། ལྷགས་ཤུགས་ཆེན་པོས་བྱེ་རྡུལ་འབོར་ཆེན་འཁྱེར་ནས་མཁའ་རླུང་ཧ་ཅང་ཉོག་པོ་ཆགས་ཏེ་ཐད་ཀར་མཐོང་ཚད་སྤྱི་ལེ་༡ལས་མ་ཟིན་པ། རླུང་དམར་དྲག་པོ་ལྡང་བ། ལྷགས་པ་ཆེན་པོས་ས་ངོས་ཀྱི་བྱེ་རྡུལ་བསླངས་ཏེ་མཁའ་རླུང་ཡོངས་སུ་ཉོག་པོ་ཆགས་ཏེ་ཐད་ཀར་མཐོང་ཚད་སྨི་༥༠༠ལས་མ་ཟིན་པ། བྱེ་རྡུལ་རླུང་འཚུབ་དྲག་པོ། རླུང་འཚུབ་ཀྱིས་ས་ངོས་ཀྱི་བྱེ་རྡུལ་བསླངས་ཏེ་མཁའ་རླུང་ནག་ནོག་ཏུ་གྱུར་ནས་ཐད་ཀར་མཐོང་ཚད་སྨི་༥༠ལས་མ་ཟིན་པ།
སོ་ཐར་དགེ་བསྙེན་གྱི་སྤང་བྱ་ལྔ་
སྲོག་གཅོད་། ལོག་གཡེམ་། མ་བྱིན་ལེན་། རྫུན་སྨྲ་དང་། ཆང་འཐུང་བ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
རྨ་སྒོ་ཆོས་ཀྱི་ཤེས་རབ།
རྨ་སྒོ་ཆོས་ཀྱི་ཤེས་རབ།
འདི་ཉིད་རྨ་སྨོན་ལམ་གྱི་སྲས་སུ་རབ་བྱུང་པོའི་ཤིང་ལུག་(༡༠༥༥)ལོར་ཡར་སྟོད་སྐྱེར་སྣར་འཁྲུངས། སྐུ་ན་གཞོན་ནུའི་དུས་རབ་ཏུ་བྱུང་སྟེ་མཚན་ཆོས་ཀྱི་ཤེས་རབ་ཏུ་བཏགས།  ཡབ་ལས་པདྨ་དབང་ཆེན་གསན།  དེ་ནས་སྤྱོད་ཕྱོགས་དང་དབུ་མ་དང་དོ་ཧ་སྟོད་ལུགས་དང་གྲུབ་སྙིང་གསན།  དགུང་ལོ་བཅུ་དགུར་ཕེབས་སྐབས་དམ་པ་དང་མཇལ་ཏེ་གདམ་ཞིག་གནང་འཚལ་ཞུས་པས།  དོན་གྱི་ཕྱག་རྒྱ་ཆེན་པོ་བསྟན་གྱི་གསུངས་ནས་མིག་ནི་མི་འཛུམས་སེམས་ནི་མ་འགགས་པ་དང་།  རླུང་འགགས་པ་ནི་དཔལ་ལྡན་བླ་མས་རྟོགས།  ཤེས་བྱ་བ་ལ་སོགས་པའི་གཞུང་ལ་བརྟེན་ནས་རྩ་བའི་ངོ་སྤྲོད་མཛད་པས་ཉམས་རྟོགས་ཁྱད་པར་ཅན་འཁྲུངས།  དེ་རྗེས་བཀོད་པ་དྲུག་ཅུ་རྩ་བཞི་པའི་རྡེའུ་ཁྲིད་གནང་ནས་དམ་པའི་སར་ཟླ་བགསུམ་བཞུགས།  དེ་ནས་ཡུལ་དུ་བྱོན་ཏེ་འཁོར་འདབ་དང་ནོར་རྫས་སྤངས་ཏེ་སྒྲུབ་པ་པོར་མཛད་ནས་རྨའི་ཕུག་པར་ལོ་གཅིག་བཞུགས་པ་དང་།  ཀོང་པོ་བྲག་གསུམ་གྱི་མཚོ་རྫོང་ལ་བྱོན་ནས་ལོ་དགུ་བཞུགས།  ད་ནི་དཝསེམས་ཅན་གྱི་དོན་འོང་ངམ་དགོངས་ནས་དྭགས་པོ་རྫོང་ཁར་འཁོར་མང་དུ་བསྟེན།  དེ་ནས་ཡར་ལུང་དུ་བྱོན་ནས་ཀྱི་ཚང་ལོ་གསུམ་བཞུགས།  བུ་སློབ་མང་དུ་འཚོགས་ཞིང་ཆོས་ཞུ་གང་བྱུང་དུ་བཞུགས་སོ།  ཁོང་ལ་བུ་ཆེན་ལྔ་བྱོན།  གང་བར་གཤེན།  ཤུད་བུ་ལོ་ཙཱ་བ།  བླ་མ་ཤེའུ།  སོག་པོ་མདོ་སྡེ།  ཞ་དགའ་ལྡན་པ་བཅས་སོ།  །
ལྷ་བྱམས་རྒྱལ་
ལྷ་བྱམས་རྒྱལ། མདོ་སྨད་ཁྲི་ཀ་ནས་དུས་རབས་ཉི་ཤུའི་ལོ་རབས་བདུན་ཅུའི་མཇུག་ཏུ་སྐྱེས།  ཕྱིས་སུ་ཀྲུང་དབྱང་མི་རིགས་སློབ་ཆེན་གྱི་བོད་རིག་པ་ཞིབ་འཇུག་གླིང་དུ་ཤེས་རམས་པ་དང་རབ་འབྱམས་པའི་བསླབ་གནས་བླངས་ནས་སློབ་མཐར་ཕྱིན་ཅིང་།   ལྷོ་ནུབ་མི་རིགས་སློབ་གྲྭ་ཆེན་མོའི་ལྷོ་ནུབ་མི་རིགས་སློབ་གླིང་ནས་འབུམ་རམས་པའི་བསླབ་གནས་བླངས།  ཕྱག་ལས་གནང་ས་ནི་ཀྲུང་གོའི་བོད་རིག་པ་ཞིབ་འཇུག་ལྟེ་གནས་ཀྱི་ཆོས་ལུགས་ཞིབ་འཇུག་ཁང་ཡིན།   ཁོང་ནི་རིག་གཞུང་ཞིབ་འཇུག་དང་རྩོམ་རིག་གསར་རྩོམ་གཉིས་ཀར་ལྷོད་མེད་དུ་འཇུག་པའི་ན་གཞོན་ཤེས་ཡོན་པ་ཞིག་ཡིན་ཏེ།  རིག་གཞུང་ཞིབ་འཇུག་ཐད་ཀྱི་གྲུབ་འབྲས་ལས་གཞན།  ཕ་སྐད་རྩོམ་རིག་གསར་རྩོམ་གྱི་ཐད་དུ་ཡང་གྲུབ་འབྲས་གཡུར་དུ་ཟ་བ་བླངས་ཡོད་ཅིང་།  དེང་རབས་ཕ་སྐད་སྒྲུང་གཏམ་གསར་རྩོམ་ཁྱབ་ཁོངས་སུ་སྐད་གྲགས་ཆེ་ཞིང་སྣེ་ཁྲིད་པའི་དར་ཆ་ལྟ་བུར་གྱུར་ཡོད་པ་རེད།
ཁོང་སློབ་ཆེན་ནས་བཟུང་རྩོམ་རིག་གསར་རྩོམ་གྱི་ལས་སུ་ཞུགས་ཤིང་། ད་ལྟའི་བར་བོད་ཁུལ་གྱི་དུས་དེབ་དང་ཚགས་པར་སྣ་མང་དུ་སྒྲུང་གཏམ་གཙོ་བྱས་པའི་བརྩམས་ཆོས་གང་མང་སྤེལ་མྱོང་།  ཁོང་གི་བརྩམས་ཆོས་མི་ཉུང་བ་ཞིག་རྩོམ་རིག་བརྩམས་ཆོས་ཕྱོགས་བསྒྲིགས་མང་པོར་བདམས་ནས་པར་སྐྲུན་གནང་ཡོད་པར་མ་ཟད།   མི་རིགས་གཞན་དང་རྒྱལ་ཁབ་གཞན་གྱི་སྐད་ཡིག་ཏུ་བསྒྱུར་ནས་པར་སྐྲུན་གནང་ཡོད་པ་རེད།  དེ་ལས་ཁོང་གི་སྒྲུང་རིང་བོད་ཀྱི་གཅེས་ཕྲུག་ཅེས་པ་དེ་ཉི་ཧོང་གི་སྐད་དུ་བསྒྱུར་ནས་པར་སྐྲུན་གནང་བ་དེ་བོད་ཀྱི་རྩོམ་རིག་ལོ་རྒྱུས་སུ་ཉི་ཧོང་གི་སྐད་དུ་བསྒྱུར་བའི་བོད་ཡིག་གི་སྒྲུང་རིང་ཐོག་མར་གྱུར་ཡོད་པ་རེད།
=བརྩམས་ཆོས= ཁོང་གིས་མཛད་པའི་བརྩམས་ཆོས་ཀློག་མཁན་གྱི་ད་སྔོན་མིག་མཐོང་ལག་ཟིན་བྱུང་པ་དག་གཤམ་གསལ་
=ལམ་གྱི་ཉི་འོད= སྒྲུང་ཐུང་ཕྱོགས་བསྒྲིགས། མཚོ་སྔོན་མི་རིགས་དཔེ་སྐྲུན་ཁང་གིས་པར་དུ་བསྐྲུན།
=ལྷ་བྱམས་རྒྱལ་གྱི་སྒྲུང་འབྲིང་ཕྱོགས་བསྒྲིགས= མཚོ་སྔོན་མི་རིགས་དཔེ་སྐྲུན་ཁང་གིས་པར་དུ་བསྐྲུན།
=བོད་ཀྱི་གཅེས་ཕྲུག= སྒྲུང་རིང་།  མི་རིགས་དཔེ་སྐྲུན་ཁང་གིས་པར་གཞི་དང་བོ་བསྐྲུན་པ་དང་བོད་དཔེ་མཛོད་ཁང་གིས་པར་གཞི་གཉིས་པ་བསྐྲུན་པ།  བོད་ལྗོངས་མི་དམངས་དཔེ་སྐྲུན་ཁང་གིས་པར་གཞི་གསུམ་པ་བསྐྲུན་ཡོད།
=ནག་མོ་ཁོལ་གྱི་སྙན་ངག་དུས་ཚིགས་ཀུན་བསྡུས་བོད་འགྱུར་མ= འགྱུར་དེབ།   ཀྲུང་གོའི་བོད་རིག་པ་དཔེ་སྐྲུན་ཁང་གིས་པར་དུ་བསྐྲུན།
=རང་གི་འདོད་པ་ལྟར་གྱི་མི་ཞིག་བྱའོ= འགྱུར་དེབ།  མཚོ་སྔོན་མི་རིགས་དཔེ་སྐྲུན་ཁང་གིས་པར་དུ་བསྐྲུན།
=ཨ་མདོའི་ཁ་སྐད= ཀྲུང་གོའི་བོད་རིག་པ་དཔེ་སྐྲུན་ཁང་གིས་པར་དུ་བསྐྲུན།
=པེ་ཅིན་གྱི་བོད་པ= རྩོམ་པ་པོ་གྲགས་ཅན་ལྷ་བྱམས་རྒྱལ་གྱིས་བྲིས་པའི་ལྷུག་རྩོམ་པེ་ཅིན་གྱི་བོད་པ་ཞེས་པ་དེ་མཆོད་མེ་རྩོམ་རིག་དྲ་བའི་སྟེང་བཀོད་མ་ཐག་ཀློག་གྲངས་ཁྲི་གསུམ་ལ་ཉེ་བས།  གངས་རིའི་ཕྱི་ནང་གཉིས་ཀྱི་ཤེས་ཡོན་པའི་སྡེ་དང་སྒྱུ་རྩལ་བའི་སྡེ།   སློབ་གཉེར་བའི་སྡེ་སོགས་ལ་གྲགས་འགུལ་ཆེན་པོ་བཟོས། རྩོམ་འདི་ནི་ལྷུག་རྩོམ་གྱི་ལམ་ནས་བོད་པའི་ལོ་ངོ་སྟོང་གི་ལོ་རྒྱུས་ལ་ཕྱིར་རྟོག་བྱས་ཡོད་དེ། ད་ལྟའི་པེ་ཅིན་གྱི་བོད་པ་ཀུན་གྱི་མཐོང་ཆོས་མྱོངས་སུ་གྱུར་བའི་ལས་དབང་དེའི་གནས་བབ་སྒྱུ་རྩལ་གྱི་ལམ་ནས་སྤྲོས་བརྗོད་བྱས་པ་བརྒྱུད་ནས། བོད་པའི་ལོ་རྒྱུས་ཀྱི་སྤྱིའི་ཕམ་ཁ་ཞིག་ལ་མནོ་བསམ་བཏང་ཡོད་ཅིང་། དེ་ནས་རྒྱབ་ལོགས་སུ་ལུས་པའི་འདས་ཟིན་གྱི་མང་པོ་ཞིག་ལ་ཡང་དོགས་སློང་དང་དེ་ལས་དགག་སྒྲུབ་ཀྱི་རིག་ལམ་ཞིག་སྐྱེས་དགོས་པའི་རེ་བ་ཡང་བྲིས་འདུག  འདི་ནི་རིག་གནས་ཕྱིར་རྟོག་སྐོར་གྱི་ལྷུག་རྩོམ་ཞིག་ཡིན་ཞིང་།  ཐད་ཀར་གནས་ལུགས་ཅི་ཞིག་སྟོན་པར་རྔམས་པའི་བོད་པའི་འབོལ་རྩོམ་དག་དང་བསྡུར་ན་རྩོམ་རིག་གི་ཡིད་འགུག་ནུས་པ་ལྡན་ལ།  ཡང་བརྩེ་དུང་གི་ཡིད་འགྱུར་ཁོ་ན་དམར་རྗེན་དུ་སྟོན་མཁན་དག་དང་བསྡུར་ན་དཔྱོད་ཤེས་ཀྱི་རིག་སྟོབས་མངའ་བས།  ལྷུག་རྩོམ་ཡག་ཤོས་ཤིག་ཏུ་གྱུར་ཡོད་ལ།  ཀློག་མཁན་དག་གིས་དགའ་མོས་ཚད་མེད་བྱེད་པ་ཡང་གནད་འདི་ལ་རག་ལས་བར་སྙམ།
=བརྩམས་ཆོས་ལ་བྱ་དགའ་ཐོབ་ཚུལ= སྔ་རྗེས་སུ་བོད་ཀྱི་ཕ་སྐད་རྩོམ་རིག་གི་ཆེས་མཐོའི་བྱ་དགར་བསྔགས་པའི་《སྦྲང་ཆར》རྩོམ་རིག་ཐེངས་བཞི་ལ་ཐོབ་པ་དང་། འདི་ནི་ད་ལྟའི་བར་དུ་བྱ་དགའ་འདིའི་ལོ་རྒྱུས་སུ་བྱ་དགའ་ཐོབ་གྲངས་ཆེས་མང་ཤོས་དེ་ཡིན། ཀྲུང་གོའི་མི་རིགས་རྩོམ་རིག་གི་ཕ་སྐད་རྩོམ་རིག་བྱ་དགའ་ཐོབ།
དམུ་དགེ་བསམ་གཏན་
མཁས་དབང་དམུ་དགེ་བསམ་གཏན།
དམུ་དགེ་བསམ་གཏན་སི་ཁྲོན་ཞིང་ཆེན་ཟུང་ཆུ་རྫོང་ཁོངས་སུ་གཏོགས་པའི་དགེ་བ་བཅུ་ཚང་བའི་ཡུལ་དམུ་དགེ་ཞེས་བྱ་བའི་དགོན་འོག་སོག་པོ་རུ་ཟེར་བའི་རོང་སྡེ་དང་པོ་དེར་གྱོང་སྨད་ཚང་(གྲོང་སྨད་ཚང)ཞེས་ཁྱིམ་ཚང་གསུམ་ཡོད་པའི་ཡ་གྱལ་གྱོང་སྨད་འཁོར་ལོ་ཚང་ཡབ་བསོད་ནམས་དར་དང་ཡུམ་ཨ་ཚེ་གཉིས་ཀྱི་སྲས་སུ་རབ་བྱུང་བཅོ་ལྔ་པའི་ཤིང་ཕོ་སྟག་ (༡༩༡༤)ལོར་ཧོར་ཟླ་བཅུ་གཅིག་པའི་ཡར་ངོ་ཞིག་ཏུ་སྐུ་བལྟམས། ཐལ་དགེ་བཤེས་བློ་བཟང་ཆོས་ལྡན་དཔལ་བཟང་པོའི་མདུན་ནས་ཀ་ཁ་སློབ་པའི་མགོ་བཟུང་སྟེ་སྐུ་ཞང་བདེ་ཆེན་དང་ཡབ་ཀྱི་དཻུང་ནས་ཀློག་དང་སྐྱབས་འགྲོ་ལྷུང་བཞག་སོགས་སྦྱངས་པ་མཛད།  དགུང་གྲངས་བཅུ་གཅིག་ཐོག་བདེ་ཚང་ཁྲི་རྒན་བློ་བཟང་བསྟན་པའི་ཉི་མ་ལས་རབ་ཏུ་བྱུང་སྟེ་དགེ་ཚུལ་གྱི་སྡོམ་པ་མཉོས་ཏེ་མཚན་ལ་བློ་བཟང་བསམ་གཏན་ཞེས་གསོལ།  དེ་མཚུངས་སུ་དམུ་དགེ་བཀྲ་ཤིས་འཁོར་ལོ་དགོན་དུ་ཆོས་གྲྭ་དང་ཚོགས་ལ་ཞུགས།  དགེ་བཤེས་ཆེན་པོ་རྗེ་དཀོན་མཆོག་དགེ་འདུན་ཚང་བསྟེན་ནས་སློབ་གཉེར་མཛད།
ཨ་ཁུ་བློ་བཟང་བཀྲ་ཤིས་ཞེས་པའི་མཁས་པ་ཞིག་ཡོད་པ་དེའི་མདུན་ནས་ཡེ་གེ་དཀར་ནག་དང་དག་ཡིག་སོགས་སྦྱངས་པ་མཛད། དགུང་བཅུ་དགུར་གཞུང་རྒྱུགས་འབུལ་གནང་མཛདཔ་དང་ཆབས་ཅིག་འཛིན་གྲྭའི་སྐྱོར་དཔོན་དུ་བསྐོས།  དེའི་ཕྱི་ལོ་རྒྱམ་ཁོ་སྤྲུལ་སྐུ་དང་ལྷན་དུ་ཕེབས་ཏེ་བླ་བྲང་བཀྲ་ཤིས་འཁྱིལ་གྱི་རྨད་བྱུང་ཐོས་བསམ་གླིང་གི་ཆོས་གྲྭ་ལ་འཛིན་གྲྭ་དོན་བདུན་ཅུ་ནས་ཞུགས།  མཁས་དབང་རབ་ཕུག་ཅུང་གསུམ་དུ་གྲགས་པའི་ནང་ཚན་མཀས་པའི་དབང་པོ་ཕྱུག་རྗེ་དཀོན་མཆོག་བསམ་འགྲུབ་ཅེས་མཚན་ཡོངས་སུ་གྲགས་པ་དེ་ཉིད་ཡོངས་འཛིན་དུ་བསྟེན་ནས་ཐུགས་འཛིན་སྐྱོར་སྦྱང་སོགས་ཧུར་ཐག་མཛད།  དེ་ནས་རིང་པོར་མ་ཐོགས་པར་བླ་བྲང་བཀྲ་ཤིས་འཁྱིལ་དུ་རིགས་པ་སྨྲ་བའི་གྲས་སུ་ཆུད་དེ་དམུ་དགེ་བསམ་གཏན་ཞེས་མཚན་ཡོངས་སུ་གྲགས།
དགུང་ལོ་ཉེར་བདུན་ཐོག་ས་ག་ཟླ་བའི་ཚེས་བཅོ་ལྔ་ལ་བསྒྲུབ་བྱ་བརྒྱ་ཕྲག་ཡོད་པའི་གྲས་སུ་བླ་ཁོ་རྡོ་རྗེ་འཆང་རྗེ་འཇིགས་མེད་འཕྲིན་ལས་རྒྱ་མཚོའི་ཞལ་སྔ་ལས་བསྙེན་པར་པར་རྗོགས། བླ་བྲང་དུ་ཕེབས་ནས་ལོ་དགུ་སོང་སྐབས་ཡབ་ཀྱི་བསུ་བར་ཕེབས་ཏེ་ཕ་ཡུལ་དུ་ལན་ཅིགག་ཕེབས་དགོས་ཞེས་ནན་གྱིས་ཞུས་པར་བརྟེན་སློབ་གཉེར་འཕྲོ་བསྐྱུར་ནས་ཕེབས་དགོས་བྱུང་།  ཕ་ཡུལ་དུ་ཟླ་བ་བརྒྱད་ཞུགས་རྗེས་བླ་བྲང་དུ་ཕྱིར་ཕེབས་ནས་དབྱངས་ཅན་མ་དཀར་མོའི་བསྙེན་པ་ཞིག་བཏང་།  དེ་རྗེས་སློབ་དཔོན་རིན་པོ་ཆེ་པཎྜི་ཊ་རྗེ་ༀ་འཁྱིལ་བ་འཇམ་དབྱངས་ལེགས་བཤད་དཔལ་བཟང་པོ་ལས་གསུམ་རྟགས་དང་དབྱངས་ཅན་སྒྲ་ཊཱིཀ་གི་རི་མོ་མཛུམ་ཁྲིད་རྫོགས་པར་གསན།  དགུང་གྲངས་སོ་གཉིས་ཐོག་བླ་བྲང་ཕྱག་མཛོད་དབལ་མང་ཚང་ནས་ཨ་མཆོག་དགོན་རྒྱུད་པ་གྲྭ་ཚང་གི་ཨ་ཁུ་འཇམ་དབྱངས་ལྔ་ཕྲུག་གི་མདུན་ནས་རྒྱ་རྩིས་རི་མོ་ཆ་ཚང་སློབ་གཉེར་མཛད།  དེ་རྗེས་འཇམ་དབྱངས་བཞད་པ་སྐུ་ཕྲེང་ལྔ་པ་རྗེ་བཙུན་བློ་བཟང་འཇམ་དབྱངས་ཡེ་ཤེས་བསྟན་པའི་རྒྱན་མཚན་ལྷ་ས་ནས་རང་དགོན་དུ་ཕེབས་རྗེས་གྲྭ་ཚང་སོ་སོའི་སྒྲིག་ལམ་སོགས་ལ་དག་ཐེར་གནང་བ་དང་དུས་མཚུངས་བླ་བྲང་ཐུབ་བསྟན་ཕོ་བྲང་དུ་གྲྭ་ཆུང་གི་སློབ་གྲྭ་ཞིག་བཙུགས་གནང་དེ་དམ་པ་དེ་ཉིད་ཀྱང་དགེ་རྒན་དུ་བསྐོ་བཞག་གནང་བ་ཟད།  སློབ་གྲྭའི་ཚོགས་འདུའི་ཐོག་འཇམ་དབྱངས་བཞད་པ་སྐུ་ངོ་མས་གསུང་བཤད་བཀའ་སློས་བསྩལ་སྐབས་“ཁོང་ཨ་ཁུ་བསམ་གཏན་ཡང་ཆོས་འཇིག་རྟེན་གཇིས་ཀར་རྣམ་དཔྱོད་ཆེ་བ་ཞིག་ཡིན་གཤིས་དགེ་རྒན་དུ་བསྐོ་ཞག་བྱས་པ་ཡིན་པས་ཁྱོད་རྣམས་ཀྱིས་བརྩི་བཀུར་དང་སྲུང་བརྩི་བྱེད་དགོས”ཞེསགསུངས།  རྡོ་རམས་པ་བཏང་ནས་ལོ་གཉིས་དང་ཟླ་བ་བརྒྱད་སོང་བའི་མཚམས་ལ་བླ་བྲང་དུ་བཅིངས་འགྲོལ་ཐོབ།  སྔ་དུས་ནས་གྲོང་ཁྱེར་ཆེ་སར་ཕེབས་འདོད་ཡོད་པ་ལྟར་རྫོང་གི་དཔོན་ཆེན་འགའ་ཞིག་གིས་ལན་གྲུར་ཕྱག་ལས་གནང་བར་ཕེབས་རྒྱུའི་ཞལ་སྐུལ་ཞུས།  གུང་ཐང་རིན་པོ་ཆེ་ནས་ཀྱང་ཆེད་མངགས་མགྲོན་འབོད་ཀྱིས་སྤྱི་སྒེར་གྱི་དོན་དང་རིག་གནས་དང་ལོ་རྒྱུས་སོགས་ཀྱི་གསུང་འཕྲོས་མང་པོ་བསྩལ་བ་མ་ཟད།  རྒྱ་ཡུལ་དུ་འགྲོ་ན་པེ་ཅིང་དུ་འགྲོ་ན་བཟང་།  ངའི་ཚབ་བྱས་ཏེ་མོའོ་ཀྲུའུ་ཞི་དང་ཀྲུའུ་ཙུང་སིལིང་ལ་མཚམས་ཞུ་བྱས་ནས་སོང་ན་དམིགས་བསལ་གྱི་བལྟ་རྟོགས་ཡོད།  འགྲོ་འགོ་ཚང་མ་ངས་གཏོང་གསུངས།
དེ་ནས་གང་ཐང་རིན་པོ་ཆས་བླ་བྲང་དུ་གསོལ་སྟོན་བཤམས་ཏེ་ཕྱག་མདུད་ལྷ་དར་བཀྲ་ཤིས་པའི་ཚིགས་བཅད་དང་བཅས་ལྷོ་འཇམ་དཔལ་གཞོན་ནུའི་དྲུང་ཆེན་མཁན་པོའི་མཚན་བཏགས་གནང་བ་མ་ཟད། ན་བཟའ་སོག་ཆས་ཆ་ཚང་དང་། ལམ་དངུལ་སྒོར་སུམ་བརྒྱ་ལྔ་བཅུ།  མཚམས་ཞུ་ལ་འབུལ་རྒྱུའི་གུར་གུམ་དང་གླ་རྩི་འབོར་ཆེན་བཅས་དང་།  སྐད་བསྒྱུར་ལ་ཡིན་ཅི་ཡོན་ཟེར་བའི་རྒྱ་རིགས་ཤིག་གཏོང་གནང་མཛད། དེ་ནས་བཞོན་པ་སོགས་གླས་ནས་ ཕེབས་རྡོག་ཐོན་ཏེ་ཀ་ཅུ་མཁར་དུ་ཕེབས་སྐབས་ཡ་ཧན་ཀྲང་གིས་གཙོ་འཛིན་བྱས་ནས་ཚོགས་འདུ་ཞིག་འཚོགས་པ་དེར་ཞུགས་ནས་གསུང་བཤད་ཀྱང་གནང་།   དེ་ནས་རླངས་འཁོར་ལ་ཞུགས་ནས་ལན་གྲུར་ཕེབས་སྐབས་དགེ་བཤེས་ཤེས་རབ་རྒྱ་མཚོ་དང་མཇལ།  ཀན་སུའུ་ཞིང་ཆེན་འཐབ་ཕྱོགས་གཅིགགྱུར་པུའི་པུའུ་ཀྲང་ཧྥན་མིང་ནས་སྣེ་ལེན་གཟབ་རྒྱས་ཞུས།   དགུང་གྲངས་སོ་བདུན་པ་ལྕགས་སྟག་(༡༩༥༠)ལོར་དགེ་བཤེས་ཤེས་རབ་རྒྱ་མཚོ་དང་ཤིན་ཅང་གི་དཔོན་རིགས་ཁ་ཤས་བཅས་དང་མཉམ་དུ་གནམ་གྲུར་བཞུགས་ནས་པེ་ཅིང་དུ་ཕེབས།  ཐོག་མར་དགེ་བཤེས་རིན་པོ་ཆེ་དང་ལྷན་དུ་མགྲོན་ཁང་དུ་བཞུགས་ཤིང་།  དེ་ནས་ཀྲུང་དབྱང་འཐབ་ཕྱོགས་གཅིག་གྱུར་པུའི་པུའུ་ཀྲང་དང་རྒྱལ་ཁབ་མི་རིགས་དོན་བྱེད་ཨུ་ཡོན་ལྷན་ཁང་གི་ཀྲུའུ་རེན་གཅིག་ལྕོགས་ལི་ཝུའི་ཧན་དང་།  མི་རིགས་དོན་བྱེད་ཨུ་ཡོན་ལྷན་ཁང་གི་ཀྲུའུ་རེན་གཞོན་པ་ཨུ་ལན་ཧྥུ།  མི་རིགས་དོན་བྱེད་ཨུ་ཡོན་ལྷན་ཁང་གི་གཞུང་ལས་ཁང་གི་ཀྲུའུ་རེན་ཡང་ཅིན་རེན་བཅས་རྟག་ཏུ་དག་བཤེས་རིན་པོ་ཆེའི་སྐུ་གམ་དུ་གྲོས་མོལ་ལམ་བློ་འདྲི་ཞུ་བར་འོང་བ་དང་སྐབས་བསྟུན་ཡང་ཅིང་རེན་གྱིས་དམ་པ་འདི་ཉིད་ལ་སི་ཁྲོན་དང་།  ཤིས་ཁམས།  བོད་ལྗོངས་བཅས་ད་དུང་བཅིངས་འགྲོལ་གཏོང་རྒྱུ་ཡིན་པས་བོད་ཡིག་ལས་དོན་གལ་འགངས་ཤིན་ཏུ་ཆེ་བར་བརྟེན་ལས་བྱེད་པའི་སྐྱིད་སྡུག་ལ་འཛུལ་ཞུགས་གནང་ཚེ་དགོས་མཁོ་ཧ་ཅང་ཆེན་པོ་ཡོང་རྒྱུ་ཡིན་ཚུལ་བརྗོད་པར་དགེ་བཤེས་ཤེས་རབ་རྒྱ་མཚོ་མཆོག་ནས་ཀྱང་ངེས་པར་ཁས་ལོངས།   ལས་བྱེད་པ་བྱས་ནས་བསྟན་འགྲོའི་དོན་ཅི་ནུས་རེ་བྱེད་དགོས་ཞེས་བཀའ་སློབ་ཕེབས་སྟབས་ཞལ་ཁས་བཞེས་ནས་རྡོ་རྗེ་ཚེ་བརྟན་དང་།  ཕུན་བཀྲ།  བསོད་ནམས་རྒྱ་མཚོ་ཧོང་མེན་ཤིན་སོགས་དང་ལྷན་དུ་མི་རིགས་དོན་བྱེད་ཨུ་ཡོན་ལྷན་ཁང་གི་སི་གསུམ་པའི་ནང་ཕྱག་ལས་གནང་སྟེ་《མི་དམངས་བརྙན་པར་》 སོགས་ལ་བསྒྱུར་ཞུས་མཛད།   ལྕགས་ཡོས་(༡༩༥༡)ལོར་ང་ཕོད་སོགས་བོད་ས་གནས་སྲིད་གཞུང་གི་འཐུས་མི་རྣམས་པེ་ཅིང་དུ་འབྱོར་ཏེ་བོད་ཞི་བས་བཅིངས་འགྲོལ་གཏོང་རྒྱུའི་གྲོས་མཐུན་དོན་ཚན་བཅུ་བདུན་འཇོག་སྐབས་གྲོས་ཐུན་པར་ཞུས་ཀྱི་ལས་དོན་ནང་བཞུགས།  དགུང་གྲངས་སོ་དགུ་པ་ (༡༩༥༢) ལོར་སྐུ་ཁམས་ཅུང་མི་བདེ་བ་སོགས་ཀྱི་དབང་གིས་ཕ་ཡུལ་དུ་ཕེབས།  ཟུང་ཆུ་རྫོང་ཏང་གི་ཨུ་ཡོན་ལྷན་ཁང་གི་མངགས་བཅོལ་ལྟར་དམུ་དགེའི་རང་སྐྱོང་སྲིད་གཞུང་འཛུགས་གནང་མཛད་པ་དང་སྦྲགས་ཚོགས་འདུ་དུ་མར་ཞུགས་ཏེ་དྲིལ་བསྒྲགས་མཛད།  དགུང་གྲངས་བཞི་བཅུར་ཕེབས་པ་ཆུ་སྦྲུལ་ (༡༩༥༣)ལོར་ཀུན་མཁྱེན་བློ་བཟང་འཇིགས་མེད་ཐུབ་བསྟན་ཆོས་ཀྱི་ཉི་མ་དཔལ་བཟང་པོའི་གསུང་ཤོག་འབྱོར་ཏེ་ལྷ་རམས་པ་དཀོན་མཆོག་བསྟན་འཛིན་དང་དམ་པ་དེ་ཉིད་དམུ་དགེ་བཀྲ་ཤིས་འཁོར་ལོ་དགོན་གྱི་མཚན་ཉིད་དགེ་རྒན་དུ་བསྐོ་བཞག་གནང་།  དགུང་གྲངས་ཞེ་གཉིས་པ་ཤིང་མོ་ལུག་ (༡༩༥༥) ལོའི་བོད་ཟླ་གཉིས་པར་ལྷ་རྒྱལ་གླིང་སྲིད་གཞུང་ནས་གདན་ཞུས་བྱས་པ་ལྟར་ཕེབས་ཏེ་ལྷ་རྒྱལ་གླིང་སྲིད་གཞུང་རིག་གནས་ཁོའི་ཁོ་ཀྲང་གཞོན་པ་དང་མིང་ཀྱཱང་གསར་འགྱུར་ཁང་གི་བོད་ཡིག་གསར་འགྱུར་རྩོམ་སྒྲིག་གི་ལས་འགན་གཅིག་ལྕོགས་གནང་།
དགུང་གྲངས་ཞེ་ལྔ་པ་ས་ཁྱི་(༡༩༥༨)ལོའི་ཟླ་བ་བརྒྱད་པར་རང་སྐྱོང་སྲིད་གཞུང་ལྷ་རྒྱལ་གླིང་ནས་འབར་ཁམས་སུ་སྤོས་སྟབས་ལྷན་དུ་གནས་སྤོ་མཛད། དགུང་གྲངས་ཞེ་དྲུག་ལ་ཕེབས་པ་ས་ཕག་ (༡༩༥༩)ལོའི་ལུགས་རྙིང་གི་ལོ་གསར་ནས་སྐྱ་ཆས་མི་བཞེས་ཀ་མེད་བྱུང་བ་དང་།  ལོ་དེའི་ཟླ་བ་ལྔ་པར་པེ་ཅིང་དུ་རྒྱ་བོད་ཤན་སྦྱར་ཚིག་མཛོད་དང་མའོ་ཙེ་ཏུང་གི་གསུང་རྩོམ་གཅེས་བསྡུས་དེབ་དང་པོའི་བསྒྱུར་ཞུས་མཛད་པར་ཕེབས་ཏེ་ཟླ་ཤས་རིང་རྗེ་ཚེ་ཏན་ཞབས་དྲུང་དང་ལྷན་དུ་ཁང་མིག་གཅིག་ནང་བཞུགས།  བཅུ་པའི་ཚེས་གཅིག་གི་རྒྱལ་སྟོན་མཛད་གཟིགས་སོགས་བྱེད་སྒོ་ཁག་ལ་ཞུགས་རྗེས་ཁྲེན་དུར་ཕྱིར་ཕེབས།   དགུང་གྲངས་ང་གསུམ་པ་མེ་རྟ་ (༡༩༦༦)ལོར་རིག་གནས་གསར་བརྗེ་ཞེས་པའི་གོད་ཆག་ཆེན་པོ་དེ་ལངས་ནས་ལོ་དེའི་སྤྱི་ཟླ་བཅུ་པར་དམར་སྲུང་དམག་ཅེས་པས་སྐུ་ཆས་ཡོད་ཚད་འཕྲོག་བཅོམ་བྱས་མཐར་སྐུ་ལ་ཆོས་གོས་སྣམ་སྦྱར་དང་།   སྐུ་རྒྱབ་ཏུ་འཇམ་སྡུད་བཟང་གསུམ་ཕྱག་དཔེ།   ཕྱག་དཔུང་གཡས་གཡོན་དུ་བཀའ་གདམས་གླེགས་བམ་གྱི་ཤོག་གྲངས་ཁ་ཤས་རེ།  ཕྱག་ཏུ་ཕྱག་ཕྲེང་ཞིག་དང་ཇོ་བོའི་རྣམ་ཐར་ཆེན་པོའི་དུམ་བུ་ཞིག་བཅས་གསོལ་ནས་མི་ཚོགས་ཁྲོད་འབོད་ཚིག་འུར་དིར་གྱི་ངང་ཁྲོམ་སྐོར་དུ་བཙན་ཁྲིད་ཞུས།  དེ་ནས་ལོ་གཅིག་དང་ཉིན་བཅུ་གཉིས་རིང་རྫི་འགག་འབོ་གྱོའི་ཁོག་ཏུ་དམ་པོ་ཏ་ཏོས་ཟེར་བའི་རུ་ཁག་སྔོན་ཐོན་གྱི་ནང་དུ་ངལ་རྩོལ་གནང་དགོས་བྱུང་ཞིང་།   དེའི་རིང་ངལ་ལས་ལྕི་ཁར་འབྲུ་རིགས་སོགས་ཀྱིས་མི་འདང་བར་རྟ་ཤ་སོགས་གང་བྱུང་བཞེས་དགོས་བྱུང་།
དགུང་གྲངས་ང་བཞིར་ཕེབས་པ་མི་ལུག་ (༡༩༦༧)ལོར་འབར་ཁམས་སུ་ཕེབས་ནས་སློབ་སྦྱོང་དང་ངལ་རྩོལ་འདྲེས་མའི་ངང་བཞུགས། དགུང་གྲངས་དྲུག་ཅུ་བཞེས་པ་ཆུ་གླང་ (༡༩༧༣)ལོའི་ཧོར་ཟླ་གསུམ་པར་བཅིངས་འགྲོལ་ཐོབ། ཤིང་ཡོས་ (༡༩༧༥)ལོར་ཁྲེན་དུར་ཕེབས་ཏེ་བོད་རྒྱ་ཚིག་མཛོད་ཆེན་མོ་བཟོ་རྒྱུའི་གཞི་བཏིང་།  མེ་སྦྲུལ་ (༡༩༧༧)ལོའི་ཟླ་བ་བཅུ་གཉིས་པར་ཟི་ཁྲོན་ཞིང་ཆེན་སྲིད་གྲོས་སྐབས་བཞི་པའི་རྒྱུན་ལས་ཨུ་ཡོན་དུ་བདམས་ཐོན་བྱུང་བ་དང་།  དེའི་ཕྱི་ལོ་རང་སྐྱོང་ཁུལ་སྲིད་གྲོས་ཀྱི་ཀྲུའུ་ཞི་གཞོན་པར་བདམས།   ལྕགས་སྤྲེལ་ (༡༩༨༠)ལོའི་སྤྱི་ཟླ་དང་པོར་པེ་ཅིན་དུ་གྲངས་ཉུང་མི་རིགས་སྐད་ཡིག་ཚན་རིག་གྲོས་བསྡུར་ལ་ཞུགས་ཏེ་ཉིན་བཅུ་གཉིས་རིང་རྩོད་གླེང་མཛད་མཐར་དེ་སྔ་མའོ་ཙེ་ཏུང་གསུང་རྩོམ་སློབ་སྦྱོང་འཛིན་གྲྭ་ཟེར་བ་ཞིག་བཙུགས་པ་དེས་བོད་ཡིག་བཅོས་སྒྱུར་བྱེད་དགོས་ཞེས་བོད་ཀྱི་བརྡ་སྤྲོད་པའི་གཞུང་ལུགས་རྩ་བརླག་གཏོང་བའི་ཡིག་ཆ་གནད་བསྡུས་ཟེར་བ་དེ་རྩིས་མེད་དུ་གཏོང་ཐུབ་པ་བྱུང་བ་དང་སྦྲགས་གནད་བསྡུས་ཀྱི་དགག་ཡིག་མཐའ་དཔྱད་ཟེར་བ་ཞིག་ཆེད་མངགས་རྩོམ་འབྲི་གནང་ནས་ཚིག་མཛོད་ཁང་གི་ལས་བྱེད་ཡོངས་ལ་ཚར་གཅིག་ཁྲིད་གནང་མཛད།  དགུང་གྲངས་རེ་དགུ་པ་ཆུ་ཁྱི་ (༡༩༨༢)ལོའི་ཟླ་བ་བདུན་པའི་ཚེས་གཉིས་ཉིན་ལྷ་ས་སྨན་རྩིས་ཁང་གི་གདན་ཞུས་ལྟར་གནམ་གྲུའི་ཐོག་ལྷ་སར་ཕེབས་ཏེ་ཀྲུང་གོ་གནམ་རིག་སྐར་རྩིས་ཀྱི་ཚོགས་འདུར་ཞུགས་ཐོག་སྐར་རྩིས་མཐུན་ཚོགས་ཀྱི་མཚན་འཛིན་ཚོགས་གཙོ་གཞོན་པར་བདམས།  གཙུག་ལག་ཁང་གི་ཐོག་ཁང་དུ་ཀུན་གཟིགས་པཎ་ཆེན་སྐུ་ཕྲེང་བཅུ་པ་ཆོས་ཀྱི་རྒྱལ་མཚན་རིན་པོ་ཆེར་ནང་མཇལ་ཞུས།  ཟླ་ངོ་བཞི་ཙམ་རིང་གདན་ས་སེ་འབྲས་དགེ་གསུམ་དང་ལྷ་ལྡན་གཙུག་ལག་ཁང་།  ཕོ་བྲང་པོ་ཏ་ལ།  བཀྲས་ལྷུན།  ས་སྐྱ།  ཡུམ་བུ་བླ་སྒང་།  ཆོས་རྒྱལ་བང་སོ་སོགས་ལ་གནས་གཟིགས་ཕེབས། ལོ་དེའི་སྤྱི་ཟླ་བཅུ་གཉིས་པའི་ནང་གྲངས་ཉུང་མི་རིགས་དང་ཆོས་ལུགས་མི་སྣ་དྲུག་བཅུ་ལྷག་གི་ལྟ་སྐོར་ཚོགས་པའི་ཚོགས་གཙོ་གནང་སྟེ་རང་རྒྱལ་གྱི་ལྷོ་ཕྱོགས་ཞིང་ཆེན་དགུའི་གྲོང་ཁྱེར་ཆེ་ཁག་ལ་ལྟ་སྐོར་དུ་ཕེབས།
དགུང་གྲངས་དུན་ཅུར་ཕེབས་པ་ཆུ་ཕག་(༡༩༨༣)ལོའི་ཟླ་གསུམ་པར་པེ་ཅིན་དུ་ཕེབས་ནས་ཀྲུང་དབྱང་མི་རིགས་སློབ་གྲྭའི་གནའ་ཡིག་ཟབ་སྦྱོང་འཛིན་གྲྭར་《སྙན་ངག་ཡང་གསལ་སྣང་མཛོད་》སློབ་ཁྲིད་མཛད། དེ་རྗེས་ཁྲང་རྡ་དང་།  ཏཱ་ཐུང་།  རི་བོ་རྩེ་ལྔ།  སྐུ་འབུམ།  བླ་བྲང་སོགས་སུ་གནས་གཟིགས་ཕེབས་རྗེས་ཕྱིར་འབར་ཁམས་སུ་རང་སྐྱོང་ཁུལ་བཙུགས་ནས་ལོ་ངོ་སུམ་ཅུ་འཁོར་བའི་དགའ་སྟོན་དུ་ཕེབས་ཞུགས་མཛད།  ད་ནས་ལོ་ངོ་བཅུ་གྲངས་རིང་དམ་པ་དེ་ཉིད་ཀྱིས་མདོ་སྨད་ཀྱི་ཡུལ་གྲུ་གང་སར་ཕེབས་ཏེ་སློབ་ཁྲིད་དང་ཆོས་འཁོར་རྒྱ་ཆེར་བསྐོར་གནང་མཛད་དེ།  ཕུལ་བྱུང་གི་སློབ་མ་དུ་མ་གསོ་སྐྱོང་གནང་མཐར་དགུང་གྲངད་བརྒྱད་ཅུར་ཕེབས་པ་རབ་གནས་ཆུ་བྱ་ལོའི་ཧོར་ཟླ་གསུམ་པ་ཕྱི་མ་ཤོལ་ཟླའི་ཚེས་བཅོ་ལྔ་(༡༩༩༣ལོའི་ཟླ་༥ཚེས་༦)ཉིན་སྟེ་རེས་གཟའ་ཕུར་བུ།  རྒྱུ་སྐར་ས་རི།  ནམ་ལངས་ཀྱི་དུས་སུ་ཆུ་ཚོད་བདུན་དང་སྐར་མ་ཉེར་ལྔའི་ཐོག་སེང་གེ་ཉལ་སྟབས་ཀྱིས་དགའ་ལྡན་ཡིད་དགའ་ཆོས་འཛིན་དུ་ཕེབས་པའི་ཚུལ་བསྟན།  མཛད་རྣམ་ཞིབ་ཙམ་གཟིགས་འདོད་ཚེ་དམ་པ་འདི་ཉིད་ཀྱི་གསུང་འབུམ་པོད་དང་པོའི་ནང་《རྩོམ་པ་པོ་རང་གི་བྱུང་བ་བརྗོད་པ་རང་གསལ་ཨཱ་དར་ཤ་》ཞེས་བྱ་བར་གཟིགས།  གསུང་རྩོམ་ལྕགས་དཔར་མ་པོད་དྲུག་མཚོ་སྔོན་མི་རིགས་དཔེ་སྐྲུན་ཁང་ནས་པར་སྐྲུན་ཞུས་ཡོད་པ་ལགས་སོ།  །
གངས་ལྗོངས་ཉི་གཞོན་དྲ་བ་ནས་དྲངས་པ་ལྟར་ན།
ཧ་ཅང་ཕྱུག་པོའི་ཁྱིམ་དུ་མི་སྐྱེ་ཞིང་། །ཧ་ཅང་དབུལ་བོའི་ཁྱིམ་དུ་མི་སྐྱེ་བར། །བར་མ་དག་གི་ཁྱིམ་དུ་སྐྱེ་བར་ཤོག། ཅེས་གསུངས་བ་བཞིན་རྗེ་དམུ་དགེ་བསམ་གཏན་རྒྱ་མཚོ་དཔལ་བཟང་པོའམ་ཡོངས་གྲགས་སུ་མཁས་དབང་དམུ་དགེ་བསམ་གཏན་དུ་འབོད་པའི་དམ་པ་གང་ནི། སི་ཁྲོན་ཞིང་ཆེན་ཟུང་ཆུ་རྫོང་གི་ཁོངས་སུ་གཏོགས་པ་དམུ་དགེ་ཞེས་བྱ་བའི་དགོན་འོག་སོག་པོ་རུ་ཟེར་བའི་རོང་སྡེར་ཡབ་དགེ་འདུན་སྐྱབས་དང་ཡུམ་ཨ་ཚེ་གཉིས་ཀྱི་སྲས་སུ་རབ་བྱུང་བཅོ་ལྔ་བའི་ཤིང་ཕོ་སྟག(༡༩༡༤ལོར)གི་ལོའི་ཧོར་ཟླ་བཅུ་གཅིག་པའི་ཡར་ངོ་ཞིག་ལ་རྨི་ལྟས་བཟང་བོ་དུ་མ་དང་བཅས་ཏེ་འབྱོར་བ་འབྲིང་ཙམ་གྱི་ཁྱིམ་ཚང་ཞིག་ཏུ་སྐུ་འཁྲུངས། ཆུང་དུས་སུ་ཡབ་ཀྱི་མདུན་ནས་ཀ་ཁའི་སྦྱོར་ཀློག་དང་སྐྱབས་འགྲོ་ཁྲིད་སོགས་རྟེན་འབྲེལ་གྱི་སྒོ་འཕར་ཕྱེས་ཏེ་ཐོས་པའི་ཤེས་རབ་འཚོལ་འགོ་བརྩམས། རྩེད་འཇོའི་སྐབས་སུའང་འཆད་ཉན་སྒོམ་སྒྲུབ་ཀྱི་བཟོ་ལྟ་ལྷུན་ཆགས་སུ་འདུག་སྐད།
༡༩༢༥ལོར(དགུང་ལོ་བཅུ་གཅིག)བདེ་ཚང་ཁྲི་རྒན་བློ་བཟང་བསྟན་པའི་ཉི་མ་ལས་རབ་ཏུ་བྱུང་སྟེ་མཚན་ལ་བློ་བཟང་བསམ་གཏན་ཞེས་གསོལ་ནས་དམུ་དགེ་བཀྲ་ཤིས་འཁོར་ལོ་དགོན་དུ་ཆོས་གྲྭར་ཞུགས་པ་དང་ཐོག་མར་ཕར་ཕྱིན་སོགས་གཙོས་བློ་རྟགས་དང་ཡིག་གཟུགས་ལ་ཐོས་བརྩོན་རྒྱ་ཆེར་མཛད། དམུ་དགེ་བཀྲ་ཤིས་འཁོར་ལོ་དགོན་ནི་རྗེའི་སློབ་མ་སྔ་ཚར་བཞིའི་ནང་ཚན། ཚ་ཁོ་བ་ངག་དབང་གྲགས་པའི་དཔལ་གྱིས་ཕྱག་འདེབས་མཛད། རྗེས་སུ་སྟོང་འཁོར་སྐུ་ཕྲེང་གསུམ་གྱིས་རིམ་པར་བསྐྱངས། དེ་རྗེས་དགོན་པ་ཀུན་མཁྱེན་འཇིགས་མེད་དབང་པོ་ལ་ཕུལ་ཏེ། འགྲེལ་བ་བཞི་སྦྲགས་གནང་ནས་རྒྱུད་གྲྭ་བཙུགས། དེའི་ཕྱིར་བླ་བྲང་དགོན་གྱི་དགོན་ལག་ཏུ་གྱུར། ཀུན་མཁྱེན་སྐུ་ཕྲེང་གསུམ་པ་འཇིགས་མེད་རྒྱ་མཚོའི་དུས་སུ་མཚན་ཉིད་བཙུགས་པས་སྔ་གཞུག་ཏུ་དགེ་བའི་བཤེས་གཉེན་མང་པོ་བྱུང་ནས་དགོན་པ་ལྷག་ཏུ་དར། དེ་དུས་ཀྱི་སྤྱི་ལོ་༡༩༢༦ལོར་དམུ་དགེ་དགོན་དུ་ཆིབས་བསྒྱུར་གནང་བའི་ཀུན་མཁྱེན་འཇམ་དབྱངས་ཡེ་ཤེས་བསྟན་པའི་རྒྱལ་མཚན་སོགས་ཀྱི་མདུན་ནས་འཇིགས་བྱེད་དང་ཀུན་རིགའཇམ་དབྱངས་དཀར་པོའི་རྗེས་གནང་སོགས་ཀྱིས་མཚོན་པའི་དབང་ལུང་ཁྲིད་གསུམ་མང་དུ་ཞུས་པ་དང་། སྤྱི་ལོ་༡༩༣༣ལོར(དགུང་ལོ་བཅུ་དགུ་བ)བསྡུས་གྲྭ་དང་བློ་རྟགས་སོགས་ལ་ཅུང་ཟད་སྦྱངས་པས་གཞུང་རྒྱུགས་འབུལ་གནང་མཛད་པ་དང་ཆབས་ཅིག་འཛིན་གྲྭའི་སྐྱོར་དཔོན་དུ་བསྐོས་ཏེ་བཤད་སྒྲུབ་བསྟན་པའི་དུང་ཆེན་འབུད་འགོ་བརྩམས། སྤྱི་ལོ་༡༩༣༤ལོར་རྒྱམ་ཁོ་སྤྲུལ་སྐུ་དང་ལྷན་དུ་མདོ་སྨད་བསྟན་པའི་འབྱུང་གནས་བླ་བྲང་བཀྲ་ཤིས་འཁྱིལ་དུ་ཕེབས་ནས་རྨད་བྱུང་ཐོས་བསམ་གླིང་གི་ཆོས་གྲྭར་ཞུགས། ལོ་དེའི་དབྱར་ཁར་པཎ་ཆེན་ཐམས་ཅད་མཁྱེན་པ་བློ་བཟང་ཆོས་ཀྱི་ཉི་མ་བླ་བྲང་དུ་ཕེབས་ནས་དུས་འཁོར་དབང་ཆེན་གསུངས་པ་དང་ཁོང་ཉིད་ནས་ཀྱང་ཚེ་དབང་གི་ལུང་མནོས།མཁས་པའི་དབང་པོ་རྗེ་དཀོན་མཆོག་བསམ་འགྲུབ་ཚང་ཡོངས་འཛིན་དུ་བསྟེན་ནས་ཐུགས་འཛིན་སྐྱོར་སྦྱངས་སོགས་ལ་ཧུར་ཐག་མཛད་པས་རིང་བོར་མ་ཐོགས་པར་བླ་བྲང་བཀྲ་ཤིས་འཁྱིལ་དུ་རིགས་པ་སྨྲ་བའི་གྲས་སུ་ཆུད་དེ་དམུ་དགེ་བསམ་གཏན་ཞེས་མཚན་ཡོངས་སུ་གྲགས།
རང་ལོ་ཉེར་གསུམ་ཡར་མར་ལ་བླ་ཁོ་རྡོ་རྗེ་འཆང་འཇིགས་མེད་འཕྲིན་ལས་རྒྱ་མཚོ་དཔལ་བཟང་པོ་ལས་དབྱངས་ཅན་སྒྲ་མདོ་དང་ལམ་རིམ་ཆེན་མོ་སོགས་བཀའ་ཆོས་ལེགས་པར་གསན། ལྷག་པར་དུ་ལམ་རིམ་ཐེངས་ལྔར་གསན་པས་ངེས་འབྱུང་བླ་ལྷག་སྐྱེས་ཏེ། ༡༩༤༡ལོར(དགུང་ལོ་ཉེར་བདུན་པར)རྗེ་འཇིགས་མེད་འཕྲིན་ལས་རྒྱ་མཚོ་མཆོག་གི་ཞལ་སྔ་ནས་བསྙེན་པར་རྫོགས་ཏེ་ཕར་ཕྱིན་མཐའ་དཔྱོད་དང་དྲང་ངེས་ལེགས་བཤད་སྙིང་བོའི་དཔེ་ཁྲིད་ཞུས་པ་མ་ཟད། སྨན་བླ་དང་བདེ་གསང་འཇིགས་གསུམ་སོགས་བཀའ་དབང་མང་དུ་གསན། ལོ་དེའི་དགུན་ཁར་ཕར་ཕྱིན་དམ་བཅའ་ལ་ཞུགས་པ་དང་ཨ་ཁུ་སྨོན་ལམ་གྱི་མདུན་ནས་དབུ་མ་ལུང་རིགས་སྒྲོན་མེ་སོགས་ཁྲིད། ༡༩༤༣ལོར་དགེ་བཤེས་ཀྱི་མིང་རྟགས་བླངས་པ་དང་ཡབ་ཀྱི་དགོངས་པ་ལྟར་ཕ་ཡུལ་དུ་ཐེངས་ཤིག་འགྲོ་དགོས་བྱུང་སྟབས། དམུ་དགེ་དགོན་དུ་རྟགས་གསལ་གསུངས་བ་དང་། ཨ་ཞང་བློ་བཟང་ཆོས་ལྡན་མཆོག་ཐུགས་དགྱེས་ནས་མ་འོངས་པར་རང་དགོན་ཐུགས་ལ་འཛིན་དགོས་པ་ཡང་ཡང་གདམས། དེ་རྗེས་སླར་ཡང་བླ་བྲང་དུ་ཕེབས་པ་དང་ཨོཾ་འཁྱིལ་བ་འཇམ་དབྱངས་ལེགས་བཤད་ཚང་ལ་མཇལ་ནས་སུམ་རྟགས་དང་དབྱངས་ཅན་སྒྲ་མདོ། སྐད་གཉིས་ཤན་སྦྱར། རིགས་ལྡན་མཆོད་པའི་འོད་སྣང་སོགས་སྒྲ་དང་སྙན་ངག རྩིས། དབུ་མ། མཛོད་སོགས་རིག་པའི་གནས་བཅུ་ལ་ཐོས་པ་རྒྱ་ཆེར་མཛད་མཐར་ཐོན་མི་གཉིས་པ་ཞེས་མཁས་པའི་སྙན་གྲགས་ས་ཆེན་ཡོངས་ལ་ཁྱབ། ༡༩༤༦ལོར་དགེ་བཤེས་རྡོ་རམས་པའི་དམ་བཅའ་བཞག་སྟེ་གདུལ་བྱ་མང་པོ་དྲིན་གྱིས་བསྐྱངས་པ་དང་བླ་མ་རྗེ་དཀོན་མཆོག་བསམ་འགྲུབ་དཔལ་བཟང་པོའི་མདུན་ནས་འདུལ་བ་མདོའི་རྩའི་བཤད་ལུང་ཟླ་གཅིག་རིང་གསན།
༡༩༥༥ལོར་ལྷ་རྒྱལ་གླིང་སྲིད་གཞུང་ནས་གདན་ཞུས་བྱས་པ་ལྟར་ལྷ་རྒྱལ་གླིང་སྲིད་གཞུང་རིག་གནས་ཁྲོའོ་ཡི་ཁྲོའོ་ཀྲང་གཞོན་པ་དང་མིན་ཀྱཱང་གསར་འགྱུར་ཁང་ངམ་དེང་གི་རྔ་བ་ཉིན་རེའི་ཚགས་པར་ཁང་གི་བོད་ཡིག་གསར་འགྱུར་རྩོམ་སྒྲིག་གི་ལས་འགན་གཅིག་ལྕོགས་སུ་གནང་།
༡༩༥༨ལོ་ནས་བཟུང་སྐབས་དེའི་སྲིད་ཇུས་ཀྱི་དབང་གིས་ངལ་རྩོལ་དུ་ཞུགས་པའི་ཞོར་དུ་པེ་ཅིན་ནས《རྒྱ་བོད་ཤན་སྦྱར་ཚིག་མཛོད》དང《མའོ་ཙེ་ཏུང་གི་གསུང་རྩོམ་གཅེས་ བསྡུས》དེབ་དང་པོ་སོགས་བསྒྱུར་ཞུས་མཛད།
༡༩༦༥ ལོར་ཁྲིན་ཏུའུ་ནས《བོད་རྒྱ་ཚིག་མཛོད་ཆེན་མོ》པར་བསྐྲུན་གྱི་རྨང་བཏིང་བ་དང《སློབ་ཆུང་ཚིག་མཛོད》སོགས་ཀྱང་རྩོམ་བསྒྲིགས་མཛད།
༡༩༧༧ལོར་སི་ཁྲོན་ཞིང་ཆེན་གྱི་སྐབས་བཞི་བའི་སྲིད་གྲོས་ཨུ་ཡོན་ལྷན་ཚོགས་ཀྱི་ཚོགས་འདུར་ཞུགས་པ་ལ་རྒྱུན་ལས་ཨུ་ཡོན་དུ་བདམས་ཐོན་བྱུང་།
༡༩༨༠ ལོར་པེ་ཅིང་དུ་གྲངས་ཉུང་མི་རིགས་སྐད་ཡིག་རིག་ཚན་གྲོས་སྡུར་གྱི་ཚོགས་འདུར་ཞུགས་ནས《གནད་བསྡུས》ལ་དགག་པ་མཐར་ཕྱིན་པ་བྱས་པས་དུང་དཀར་ཚང་གིས་ཆབ་ཤོག་འབྱོར་ཏེ་བསྟོད་བསྔགས་ཐོབ།
༡༩༨༡ལོར་ཁོང་ཉིད་ཀྱིས་དམུ་དགེ་དགོན་པ་ཞིང་ཆེན་རིམ་པའི་རིག་གནས་བདག་སྐྱོང་གི་གྲས་སུ་ཚུད་དུ་བཅུག་པ་མ་ཟད། སྔ་གཞུག་ཏུ《དབྱངས་ཅན་ཞལ་ལུང་ཉི་མ་འབུམ་གྱི་འོད་ཅན》དང《བོད་ཀྱི་རིག་གནས་དར་ཚུལ་མདོར་བསྡུས་བཤད་པ》སོགས་བརྩམས་ཆོས་དུ་མ་བརྩམས།
༡༩༨༢ལོར་བོད་ལྗོངས་སྨན་རྩིས་ཁང་དུ་ཕེབས་ནས་དེ་གར་སློབ་ཁྲིད་གནང་བ་དང་ཆབས་ཅིག་པཎ་ཆེན་སྐུ་ཕྲེང་བཅུ་བར་ནང་མཇལ་ཞུས།
༡༩༨༣ལོར་ཀན་ལྷོ་ཀླུ་ཆུ་ནས་ཉིན་བཅོ་ལྔའི་རིང་སློབ་མ་ཉིས་བརྒྱ་ལྷག་ལ《བོད་ཀྱི་ཡི་གེ་སྤྱི་རྣམ་བློ་གསལ་འཇུག་ངོགས》དང《བརྡ་སྤྲོད་བློ་གསལ་དགའ་སྟོན། 》《དབྱངས་ཅན་སྒྲ་མདོའི་ཚིག་འགྲེལ་ཟླ་བའི་འོད་ཟེར》སོགས་སློབ་ཁྲིད་མཛད།
༡༩༨༥ ལོར་ལྷོ་ནུབ་མི་རིགས་སློབ་ཆེན་གྱི་བོད་ཡིག་སྡེ་ཁག་དུ་ཉིན་བཅོ་ལྔའི་རིང་ལ་སྙན་ངག་གི་སློབ་ཁྲིད་མཛད།
༡༩༨༦ལོར་ནུབ་བྱང་མི་རིགས་སློབ་ཆེན་དུ་ཟླ་གཉིས་ལྷག་གི་རིང་ལ་ཞིབ་འཇུག་སློབ་མར་སྒྲའི་སློབ་ཁྲིད་གནང་བ་དང་ཞོར་དུ་བོད་ཀྱི་སློབ་མ་རྣམས་དང་ལན་ཀྲུའུ་གྲོང་ཁྱེར་གྱི་བོད་ཀྱི་ལས་བྱེད་མི་སྣ་རྣམས་ལ་ལྷན་དུ་བོད་ཀྱི་ལོ་རྒྱུས་ཀྱི་སློབ་ཁྲིད་མཛད།
༡༩༨༩ ལོར《རང་གི་བྱུང་བ་བརྗོད་པ་རང་གསལ་ཨཱ་དརྴ》བརྩམས་གྲུབ་གནང་།
༡༩༩༠ལོར་པེ་ཅིན་དུ་ཕེབས་ནས་ཀྲུང་དབྱང་མི་རིགས་སློབ་ཆེན་གྱི་བོད་ཡིག་སྡེ་ཁག་ལ་བོད་ཀྱི་ལོ་རྒྱུས་སོགས་ཀྱི་འཆད་ཁྲིད་རྒྱས་པ་མཛད། ལོ་དེར་ཆབ་མདོ་དགོན་པར་ཕེབས་སྐབས་སུ་སི་ཁྲོན་ཞིང་ཆེན་བོད་ཡིག་སློབ་གྲྭར་ཉིན་བཅོ་ལྔ་ལྷག་གི་རིང་ལ་བློ་གསལ་རིགས་སྒོའི་སློབ་ཁྲིད་མཛད་ནས་དེ་གའི་དགེ་སློབ་རྣམས་ཀྱིས།། བསིལ་ལྡན་གངས་ཀྱི་ར་བ་ན།། ལྔ་རིག་ཟུང་གི་རིག་པའི་གནས།། ཡོངས་སུ་མཁྱེན་པའི་པཎི་ཏ།། བདག་པོ་ཉིད་ལས་གཞན་ན་སུ།། ཞེས་པའི་བསྟོད་བསྔགས་ཡང་ཡང་ཕུལ།
༡༩༩༡ལོར་ཨ་ལགས་ཡོངས་འཛིན་རྡོ་རྗེ་འཆང་གི་རྣམ་ཐར་བརྩམས་གནང་མཛད། ན་བ་ལེགས་ན་ན་བར་བྱིན་གྱིས་བརླབ་ཏུ་གསོལ་ཞེས་པ་ལྟར་དུ། ༡༩༩༣ལོའི་ཟླ་ལྔ་པའི་ཚེས་དྲུག་ཉིན་ལ(དགུང་ལོ་བརྒྱད་ཅུ)སྐུ་བསྙུངས་ནས་དམུ་དགེ་དགོན་དུ་དགོངས་པ་ཆོས་དབྱིངས་སུ་ཐིམ་པའི་ཚུལ་བསྟན།།
ཐཱན༦༠
༡༩༨༥ལོར། དབྱིན་ཇིའི་རྫས་འགྱུར་རིག་པའི་མཁས་པ་ཧ་རོལ་དི་ཁི་རོ་ཐོ་དང་། ཨ་རིའི་རྫས་འགྱུར་རིག་པའི་མཁས་པ་རི་ཆར་དི་སི་མ་ལེའི། རོ་བེར་ཏི་ཁོར་ལི་གསུམ་གྱིས་ལཱ་ཟེར་དྲག་པོ་རྡོ་སྣག་ལ་སྤྲོ་སྐབས་དངོས་རྫས་གསར་པ་ཞིག་རྙེད་པ་རེད། དངོས་རྫས་གསར་པ་དེའི་ཆ་རྡུལ་རེ་རེ་བཞིན་ཐཱན་མ་རྡུལ་༦༠རེས་གྲུབ་ཡོད། དེ་ནི་ཐཱན༦༠རེད།
ཀུན་མཁྱེན་བུ་
༼དུང་དཀར་ཚིག་མཛོད་ཆེན་མོ་༽ནས་བཏུས།
སོ་ཐར་སྡོམ་པ་སྐྱེད་ཡུལ་གསུམ་
མཁན་པོ། སློབ་དཔོན། དགེ་འདུན།
༼དུང་དཀར་ཚིག་མཛོད་ཆེན་མོ་༽ལས་བཏུས།
རིག་གནས་ཆེ་བ་ལྔ།
གོང་གི་རིག་གནས་བཅུ་ཞེས་པར་གསལ།དུང་དཀར་ཚིག་མཛོད་ཆེན་མོ་༽ལས་བཏུས།
རིག་གནས་ཆུང་བ་ལྔ།
གོང་གི་རིག་གནས་བཅུ་ཞེས་པར་གསལ།དུང་དཀར་ཚིག་མཛོད་ཆེན་མོ་༽ལས་བཏུས།
རིག་གནས་གཉིས།
ནང་དོན་དང་ཐ་སྙད་རིག་པ། དེ་དག་གི་གཞི་ཡི་གེ་གཉིས་ནི། དབྱངས་དང་གསལ་བྱེད།དུང་དཀར་ཚིག་མཛོད་ཆེན་མོ་༽ལས་བཏུས།
ཁོ་སམ། (གསུང་རབ།)
ཁོ་སམ་ནི་ཨེལ་མོ་དཱམ་གྱི་བུ་ཡིན་ཞེས་གསུང་རབ་ནང་འཁོད།
༡༩༧༨ལོ།
༡༩༧༨ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
ཁ་སྐྱེལ་པ།
ཁ་སྐྱེལ་པ་ནི་མི་གཉིས་ཀྱི་གི་མཆུ་ཁ་ཐད་དུ་གཅར་བའམ་མི་ཞིག་གི་མཆུ་མི་གཞན་ཞིག་གི་ཟུགས་པོའི་བྱེ་བྲག་ཞིག་ལ་གཅར་བ་ལ་ཟེར། ཁ་སྐྱེལ་པ་ནི་འཛམ་གླིང་སྟེང་གི་རྒྱ་ཆ་༩༠ལྷག་གི་ས་ཆ་རུ་མཛའ་སེམས་དང་གུས་ཞབས་མཚོནཔའི་ཞིག་ཡིན་དམིགས་སུ་ཡོ་རོབ་དང་ཨ་མེ་རི་ཁ་ ནུབ་ཕྱོགས་གི་ལུགས་སྲོལ་དེ་དར་རྒྱབ་མ་བྱུང་གོང་ཨ་ཧྥེ་རི་ཁའི་དཀྱིལ་མ་དང་ཨེ་ཤེ་ཡ་སོགས་ཀྱི་ས་ཆ་འགའ་ལ་ཁ་སྐྱེལ་མི་ཆོག་པ་རེད།
རིག་པ་ཅན་པ།
སྔར་རྒྱ་གར་གྱི་མུ་སྟེགས་པའི་གྲུབ་མཐའ་སྨྲ་བ་ཞིག ཐ་སྙད་དེ་ལྟར་བྱས་དོན་ཡང་དྲང་སྲོང་རྐང་མིག་གིས་བྱས་པའི《རིག་པའི་ལྟ་བའི》རྗེས་སུ་འབྲངས་ནས་གྲུབ་མཐའ་སྨྲ་བས་ན་རིག་པ་ཅན་ཞེས་དང་། མིང་གི་རྣམ་གྲངས་ལ་རྐང་མིག་པ་ཡང་ཟེར་རོ། །དུང་དཀར་ཚིག་མཛོད་ཆེན་མོ་༽ལས་བཏུས།
གནམ་གཤིས་
གནམ་གཤིས་ཀྱི་གྱུར་བ་ནི་དུས་ཚོད་ཐུང་ངུ་ཏེ་སྐར་ཆ་འགའམ་ཉིན་འགའི་གནམ་གཤིས་གྱུང་བའི་སྣང་ཚུལ་ཞིག་སྟེ། པེར་ན། འབྲུག་གྲགས་པ་དང་། སེར་བ་འབབ་པ། རླུང་ཆེེན་འཚུབ་ལྟ་བུ་དང་།
གནམ་གཤིས་（氣候）ནི་དུས་ཡུན་རིང་པོའི་ནང་གི་（ཟླ་བ་དང་། དུས་ཚིགས། ལོ། ལོ་འགའ་ནས་ལོ་བརྒྱ་གྲངས་དང་དེ་ཡན）གནམ་གཤིས་ཀྱི་རྒྱུ་རྐྱེན་（དྲོད་ཚད་དང་། ཆར་ཆུ། རླུང་བུ་སོགས）དང་གནམ་གཤིས་ཀྱི་བརྒྱུད་རིམ་ཁྲོད་ཀྱི་ཆ་སྙོམས་སམ་སྡོམ་རྩིས་བྱས་ཚུལ་ལ་ཟེར་བ་དང་། ས་ཁུལ་ག་གེ་མོ་ཞིག་གི་དྲོ་གྲང་སྐམ་རློན་སོགས་ཀྱི་གཞི་རྩའི་ཁྱད་ཆོས་གཙོ་བོར་མཚོན་པར་བྱེད་ཀྱི་ཡོད་པ་དེ་དུས་སྐབས་ཤིག་རིང་གི་ཆ་སྙོམས་གྲངས་ཚད་དང་བར་ཁྱད་ཀྱི་ཆ་སྙོམས་གྲངས་ཚད་དབར་གྱི་ཧེ་བག་གྲངས་ཚད་ཀྱིས་མཚོན་གྱི་ཡོད།
མང་ཚོགས་ཀྱིས་རྒྱུན་གཏན་གྱི་ཉིན་རེའི་གནམ་གཤིས་གང་འདྲ་ཡོད་མེད་ལ་དོ་སྣང་བྱེད་པ་དང་། དཔལ་འབྱོར་དོན་གཉེར་བྱེད་མཁན་གྱིས་ཁེ་གཉེར་གནོད་གཡོལ་ཆེད་དུ་འབྱུང་འགྱུར་གྱི་གནམ་གཤིས་ལ་དེ་བས་དོ་སྣང་བྱེད་ཀྱི་རེད།
ཁྱིམ་ཐབ་མེད་པར་གནས་པའི་མི་ཚེ།
ཁྱིམ་ཐབ་མེད་པར་གནས་པའི་མི་ཚེ་ནི་ཟ་ཟླ་མེད་པ་དང་ཕོ་མོའི་འབྲེལ་བ་མེད་པའི་མི་ཞིག་མི་ཚེའི་གནས་སྟངས།
རྨ་ཕབས།
རྨ་ཕབས།
སྨ་འབེབས་སམ་ངན་སྨྲས་བྱས་པའི་དོན། །
རིག་གནས་བཅོ་བརྒྱད།
༡.མཛོད་ལས་གསུངས་པའི་རིག་གནས་བཅོ་བརྒྱད་དེ། རོལ་མོ། འཁྲིག་ཐབས། འཚོ་ཚིས། གྲངས་ཅན། སྒྲ། གསོ་དཔྱད། ཆོས་ལུགས། བཟོ་བོ། འཕོང་དཔྱད། གཏན་ཚིགས། རྣལ་འབྱོར། ཐོས་པ། དྲན་པ། སྐར་མའི་དཔྱད། རྩིས། མིག་འཕྲུལ། སྔོན་རབས། སྔོན་བྱུང་བརྗོད་པ་དང་བཅོ་བརྒྱད་དེ། །༢.དུས་འཁོར་ལས་གསུང་པའི་རིག་གནས་བཅོ་བརྒྱད་དེ། ཚོང་པ། རྫ་མཁན། འཕྲེང་རྒྱུད་མཁན། ཆང་མ། ཕྱུགས་རྫི། འབྲེག་མཁན། འབྲུ་མར་མཁན། ཕྱྭ་མཁན། མགར་བ། ཤིང་མཁན། འཐག་མཁན། ཀོ་ལྤགས་མཁན། ཉ་པ་། བཙོ་ལག་མཁན། སྨྱུག་མ་མཁན། ཤན་པ། གཤེད་མ། ཤིང་རྟ་མཁན་དང་བཅོ་བརྒྱད་དོ། །༣.འདུལ་བ་ལུང་ལས་གསུངས་པའི་རིག་གནས་བཅོ་བརྒྱད་དེ། གསང་སྔགས་ཀྱི་རྒྱུད། ཆོ་ག་ཞིབ་མོ། གཏན་ཚིགས་རིག་པ། རིག་བྱེད། བརྡ་སྤྲོད། སྒྲ་ངེས་སྦྱོར། ཤེས་གསལ། ངེས་ཚིག སྡེབ་སྦྱོར་མཁས་པ། སྐར་མའི་རིག་པ། རྟོགས་བྱེད་ཀྱི་རིག་པ། ཆུར་ལྷུང་གི་རིག་པ། ཆེར་སྤྱོད་ཀྱི་རིག་པ། འཇིག་རྟེན་རྒྱང་འཕེན་པའི་རིག་པ། བྱེ་བྲག་པའི་རིག་པ། རྒྱུད་དྲུག་ཅུ་པ། ཁྱུར་མིད་ཀྱི་རིག་པ། གནས་འདུག་གི་རིག་པ་དང་བཅོ་བརྒྱད་དོ། །༤.ཀློང་རྡོལ་བླ་མའི་གསུང་ནས་གསུངས་པའི་རིག་གནས་བཅོ་བརྒྱད་དེ་འཇིག་རྟེན་ཤེས་པས་བཟོ་རིག་པ་ཤེས་པ། ཟས་ཀྱི་ཚད་དང་འཕན་གནོད་ཤེས་པས་གསོ་བ་རིག་པ་ཤེས་པ། བྱཱ་ཀ་ར་ཎ་སྡེ་བརྒྱད་སོགས་ཤེས་པས་སྒྲ་རིག་པ་ཤེས་པ། རྟག་ཆད་སྒྲོ་སྐུར་ཤེས་པས་ཚད་མ་རིག་པ་ཤེས་པ། འགྲོ་བ་རིགས་དྲུག་གི་མཚན་ཉིད་ཤེས་པས་ནང་བཅུད་ཀྱི་སེམས་ཅན་རིག་པ་ཤེས་པ། མཐོ་རིས་དང་ངན་འགྲོ་ཤེས་པས་ལས་རིག་པ་ཤེས་པ། རང་གཞན་གྱི་ལུས་པ་སོགས་གང་དུ་སྐྱེ་བའི་བདེ་སྡུག་ཤེས་པས་སྐྱེ་གནས་རིག་པ་ཤེས་པ། ཚེ་སྔ་ཕྱི་བར་གསུམ་ཤེས་པས་དུས་རིག་པ་ཤེས་པ། རྟག་འཛིན་གྱི་སྐྱོན་ཤེས་པས་འཆི་བ་རིག་པ་ཤེས་པ། དབང་པོ་རབ་འབྲིང་ཐ་གསུམ་ཤེས་པས་ཤེས་རབ་རིག་པ་ཤེས་པ། གཞན་གྱིས་བསམ་པ་ཤེས་པས་ཡིད་རིག་པ་ཤེས་པ། ཁམས་ཐམས་ཅད་འབྱུང་བ་ལྔར་ཤེས་པས་སྐྱེ་བ་རིག་པ་ཤེས་པ། （འདི་ལ་ཁམས་རིག་པ་ཟེར་བའང་ཡོད་）གཟུགས་སོགས་ཡུལ་དྲུག་སེམས་སུ་ཤེས་པས་ཡུལ་རིག་པ་ཤེས་པ། ཐམས་ཅད་བྱིན་གྱིས་བརླབས་པར་ནུས་པས་སྔགས་རིག་པ་ཤེས་པ། རྫས་ཐམས་ཅད་བདུད་རྩིར་ཤེས་པས་སྨན་རིག་པ་ཤེས་པ། ཐེག་པ་གསུམ་གྱི་ལམ་བཅོ་ལྔ་ཤེས་པས་ཆོས་རིག་པ་ཤེས་པ། འཁོར་འདས་གཅིག་ཏུ་ཤེས་པས་བྱང་ཆུབ་རིག་པའོ། །༥.བསྟན་འཛིན་ཆོས་ཀྱི་ཉི་མས་མཛད་པའི་དབྱངས་ཅན་ངག་གི་རོལ་མཚོ་ལས་གསུངས་པའི་རིག་གནས་བཅོ་བརྒྱད་དེ། སྤྱིར་ན་གོང་གི་ནང་གསེས་གསུམ་པ་འདུལ་བ་ལུང་ལས་གསུངས་པའི་རིག་གནས་བཅོ་བརྒྱད་དང་འདྲེན་ཚུལ་གཅིག་སྣང་ངོ་། །༦.སྐྱེས་རབས་རྒྱ་ཆེར་འགྲེལ་དུ། རོལ་མོ་དང་། འཁྲིག་ཐབས་དང་། འཚོ་ཚིས་དང་། གྲངས་ཅན་དང། སྒྲ་དང་། གསོ་བའི་དཔྱད་དང་། བཟོ་དང་། འཕོང་དཔྱད་དང་། གཏན་ཚིགས་ཀྱི་སྦྱོར་བ་དང་། རྣལ་འབྱོར་ཐོས་ཤིང་དྲན་པ་དང་། སྐར་མའི་དཔྱད་དང་། རྩིས་དང་། མིག་འཕྲུལ་དང་། སྔོན་གྱི་རབས་དང་། དེ་བཞིན་དུ་བྱེ་བྲག་པ་དང་། དེ་བཞིན་གྱི་ཕྲེང་བ་དང་། རིག་པའི་བསྟན་བཅོས་ཡོངས་སུ་བཏགས་པའོ། ཞེས་ཅུང་ཟད་མི་འདྲ་བར་གསུངས་སོ། །འདི་དང་རིག་པའི་གནས་བཅོ་བརྒྱད་གཉིས་དོན་གཅིག་གོ །དུང་དཀར་ཚིག་མཛོད་ཆེན་མོ་༽ལས་བཏུས།
རྨ་ཆེན་སྤོམ་ར།
རྨ་ཆེན་སྤོམ་ར།
བོད་ཀྱི་ལྷ་ཆེན་བཅུ་གཉིས་ཀྱི་ནང་ཚན་རྨ་ཆེན་སྤོམ་ར་གནས་པའི་གངས་རི་སྟེ། རྨ་ཆུ་ཡང་གངས་རི་འདི་བརྒྱུད་པས་རྨ་ཆུ་ཞེས་ཐོགས་པ་ཡིན །  །
རིག་པ་ནང་དུ་མ་འཛིན།
འདི་ཡང་བཀའ་བརྒྱུད་ཀྱི་བླ་མ་གོང་མ་ཚོའི་གསུང་རྒྱུན་ལ་ཡོད་པ་སྟེ། གོ་དོན་ནི། སེམས་པ་རྣམ་རྟོག་བཟང་ངན་བར་གསུམ་གང་ཤར་བ་དེ་རང་དུ་གློད་ནས་འཇོག་པ་མ་གཏོགས་དམིགས་རྟེན་གཅིག་གི་ཐོག་ཏུ་བཙན་ཐབས་ཀྱིས་བཟུང་བའི་དམ་འཛིན་མ་བྱེད་ཅེས་པའི་དོན་ཡིན།དུང་དཀར་ཚིག་མཛོད་ཆེན་མོ་༽ལས་བཏུས།
དགོད་བྲོ།
དགོད་བྲོ་ནི་མི་གཞན་སྐྱིད་པོ་བཟོ་་བ་ལ་ཟེར་།
རིག་པ་འཛིན་པ།
གསང་སྔགས་ཀྱི་སློབ་དཔོན་ལ་གོ །དུང་དཀར་ཚིག་མཛོད་ཆེན་མོ་༽ལས་བཏུས།
གད་མོ་ཤོར་བ།
གད་མོ་ཤོར་བ་ནི་སྐྱིད་པོ་འབྱུང་བ་དེ་ངོ་གདོང་ཐོགས་མངོན་པ་།
སོ་ཐར་སྡོམ་པ་གཉིས་
ཁྱིམ་པ་དང་རབ་བྱུང་གི་སྡོམ་པ་དང་། ཡང་ན་། སྤོང་བདུན་སྤོང་བཞི་ཅན་དང་། ཡང་ན་ཇི་སྲིད་འཚོ་བཅངས་དང་ཉིན་ཞག་གི་མཐའ་ཅན་གཉིས་སོ་།
༼དུང་དཀར་ཚིག་མཛོད་ཆེན་མོ་༽ལས་བཏུས།
བསྟན་བཤིག
བསྟན་ཤིག་ནི་དགོད་བྲོ་ལྡན་པའི་འདྲི་བ་ཞིག་གམ་སྒྲུང་འཐུང་ངམ་རི་མོ་ལ་སོགས།
སོ་ཐར་སྡོམ་པའི་རྩ་ལྷུང་བཞི་
མི་ཚངས་ལོག་གཡིམ་། མི་གསོད་། མི་ཆོས་བླ་མའི་རྫུན་། མ་བྱིན་ལེན་པ་།
རིག་པ་འཛིན་པ་ཆོས་རྗེ་གླིང་པ།
（གཏེར་སྟོན་ཆོས་རྗེ་གླིང་པ）དུས་རབས་བཅུ་བདུན་པའི་མཇུག་ནས་བཅོ་བརྒྱད་པའི་དཀྱིལ་བར་བྱུང་། འདིའི《རྣམ་ཐར་དད་པའི་འཁྲི་ཤིང》དགའ་ཆགས་པ་བློ་བཟང་དབང་ཕྱུག་གིས་མཛ ད་པ་ཞིག་ཡོད་ཚོད་འདུག་ཀྱང་ད་ཕན་མ་མཐོང་།དུང་དཀར་ཚིག་མཛོད་ཆེན་མོ་༽ལས་བཏུས།
ཨ་དཱ། (གསུང་རབ།)
ཨ་དཱ་ནི་ཁོ་སམ་གྱི་བུ་ཡིན་ཞེས་གསུང་རབ་ནང་འཁོད།
ཁ་བ་བུ་ཡུག
རགས་ཙམ་ངོ་སྤྲོད་བྱས་ན།
གངས་ལྷགས་ལ་གངས་འཚུབ་ཀྱང་ཟེར་ཏེ། གངས་ཆེན་པོ་རླུང་གིས་དེད་ནས་འཁོར་སྐྱོད་བྱེད་པ་མ་ཟད་སྐབས་དེར་ཁ་བ་འབབ་མིན་ཁ་ཚོན་སྤྱོད་མི་ཉན་པ་དང་སྤྱིའི་ཆ་ནས་མཐོང་ཚད་༡kmལས་ཆུང་བའི་གནམ་གཤིས་ཀྱི་སྣང་ཚུལ་ཞིག་ལ་ཟེར། ཁ་བ་བུ་ཡུག་འཚུབ་སྐབས་གྲང་རླུང་ལྡང་བ་དང་འགྲོ་ལམ་ས་འོག་ཏུ་སྦས་ནས་གནོད་འཚེ་ཐོན་གྱི་ཡོད།ཀྲུང་གོའི་ནང་སོག་དང་།བྱང་ཤར། བྱང་རྒྱུད་བཅས་ཀྱི་ས་ཁུལ་དུ་དུས་ཚིགས་སོ་སོར་མཐོང་རྒྱུ་མང་བ་དང་། རླུང་ནི་ནུབ་བྱང་དང་བྱང་ཕྱོགས་སུ་ཕྱོགས་ཡོད། ཨུ་རུ་སུའི་ཨེ་ཤེ་ཡའི་ཆ་ཤས་མང་ཆེ་བ་བྱང་ཤར་གྱི་རླུང་ཡིན་པ་མ་ཟད། གྲང་རླུང་དང་ཡང་ན་ཡོངས་ཁྱབ་ཀྱི་རླུང་ཡང་ཟེར། ཧྥ་རན་སིའི་ཤར་ལྷོའི་ཕྱོགས་སུ་ཁ་བའི་གྲང་ངར་གྱི་བྱང་རླུང་ལ་པུ་ལེ་ཀྲ་རླུང་ཟེར། ལྷོ་སྣེའི་གངས་འཚུབ་ཞེས་པ་དེ་ནི་འཁྱགས་ཁེབ་སྟེང་ནས་མར་རྒྱབ་པའི་རླུང་འཚུབ་ལ་ཟེར་ཞིང་། ཆ་སྙོམས་རླུང་འགྲོས་༤༠m/sལ་སླེབས་ཤིང་། དུས་ཚོད་ཆུ་ཚོད་ཁ་ཤས་རྒྱུན་མཐུད་བྱེད་ཐུབ་པ་ཞིག་ལ་ཟེར་རོ།།
དེ་འདྲ་འབབ་པའི་བརྒྱུད་རིམ།
དགུན་ཁར།སྤྲིན་པའི་ནང་གི་དྲོད་ཚད་ཧ་ཅང་དམའ་པོ་ཆགས་པའི་སྐབས་སུ་སྤྲིན་པའི་ནང་གི་ཆུ་ཐིགས་འཁྱགས་པར་གྱུར་ལ། འཁྱགས་པ་ཆགས་པའི་ཆུ་ཐིགས་ཆུང་ཆུང་དེ་དག་ཆུ་ཐིགས་གཞན་དང་གདོང་ཐུག་རྒྱག་སྐབས་ཆུ་ཐིགས་ཆུང་ཆུང་དེ་དག་གངས་སུ་འགྱུར་གྱི་ཡོད་ལ་དེ་དག་གངས་ལ་གྱུར་ཚར་རྗེས་མཚམས་མི་ཆད་པར་ཆུ་ཐིགས་ཆུང་ཆུང་གཞན་ནམ་གངས་ལ་གདོང་ཐུག་རྒྱག་གི་ཡོད། གངས་འདི་དག་ཆེན་པོར་གྱུར་དུས་དེ་ཚོ་མར་འབབ་པ་རེད། གངས་མང་ཆེ་བར་གནོད་པ་མེད་མོད་འོན་ཀྱང་རླུང་གི་མྱུར་ཚད་༤༦km/h(ཕལ་ཆེར་༡༤.༦m/s)ཟིན་པ་དང་དྲོད་ཚད་ཀླད་ཀོར་འོག་གི་ཨང་གྲངས་-༤℃མན་ལ་མར་ཆག་པ་མ་ཟད།གངས་མང་པོ་འབབ་པའི་དུས་སུ་ཁ་བ་བུ་ཡུག་ཆགས་པ་རེད།
སྔོན་འགོག་ཇི་ལྟར་བྱེད་དགོས་པ་རེད་དམ།
ཁ་བ་བུ་ཡུག་འཚུབ་པའི་གནམ་གཤིས་ཀྱིས་དུས་ཡུན་ཐུང་ངུའི་ནང་རི་ཐང་དུ་ཕྱུགས་འཚོ་བའི་ཕྱུགས་ཁྱུ་ལ་གནོད་འཚེ་ཚབས་ཆེན་བཟོ་སྲིད་མོད། འོན་ཀྱང་ལག་ལེན་དངོས་ཀྱི་ཐོག་ནས་ར་སྤྲོད་བྱས་པར་གཞིག་ན།ཆུ་ཚོད་ཁ་ཤས་ཀྱི་སྔོན་ལ་ཁ་བ་བུ་ཡུག་འཚུབ་པའི་གནས་ཚུལ་ཤེས་རྟོགས་བྱ་ཐུབ་པ་དང་དེ་ལ་འབྲེལ་ཡོད་འགོག་སྲུང་གི་བྱ་ཐབས་འོས་འཚམ་སྤྱད་ཚེ་ཁ་བ་བུ་ཡུག་གིས་འཁྱེར་ཡོང་བའི་གནོད་འཚེ་ལས་གཡོལ་ཐུབ་པ་མ་ཟད་གྱོང་གུན་མང་པོ་ཞིག་ཉུང་དུ་གཏོང་ཐུབ་པ་མཚོན་གྱི་ཡོད། དེར་བརྟེན་གནད་ལ་འཁེལ་བའི་ངང་ནས་གངས་ལྷགས་སྔོན་བརྡ་གཏོང་རྒྱུ་དེ་གནོད་འཚེ་སྔོན་འགོག་དང་ཉུང་དུ་གཏོང་བའི་ངོས་ནས་བརྗོད་ན་དོན་སྙིང་གལ་ཆེན་ལྡན་པའམ་གལ་འགངས་ཆེན་པོ་ཞིག་ཡིན།།
གངས་ཆེན་པོ་མ་བབས་གོང་གི་གྲ་སྒྲིག
༡.ཁ་བ་དྲག་པོའི་སྐོར་གྱི་གནམ་གཤིས་ལས་ཁུངས་ཀྱི་སྔོན་བརྡ་གསར་པ་དང་སྔོན་ཚུད་ཉེན་བརྡའི་ཆ་འཕྲིན་ལ་དོ་ཁུར་བྱེད་པ། ༢.གཞུང་ལམ་གཙང་ཕྱགས་དང་གངས་གསོག་ཞུ་བའི་གྲ་སྒྲིག་ལས་དོན་ཡག་པོ་སྒྲུབ་དགོས། ༣.ཁ་བ་ཆེན་པོ་མ་བབས་གོང་ཕྱིར་འགྲོ་རྒྱུ་ཉུང་དུ་གཏོང་དགོས་པ་དང་།གང་ཐུབ་ཅི་ཐུབ་ཀྱིས་མོ་ཊ་བཏང་ནས་ཕྱི་ལོག་ལ་འགྲོ་རྒྱུ་ཉུང་དུ་གཏོང་དགོས་པ་མ་ཟད།གལ་སྲིད་ཕྱི་ལོག་ཡོད་སྐབས་གངས་རླུང་དང་འཕྲད་ན་བདེ་འཇགས་ཀྱི་གནས་སུ་གཡོལ་དགོས། ༣.གནམ་གྲུ་ཐང་དང་།མྱུར་བགྲོད་གཞུང་ལམ།གྲུ་ཁ་བཅས་སུ་འཕྲུལ་འཁོར་འདི་དག་གཏོང་མཚམས་འཇོག་པའམ་ཡང་ན་བཀག་སྡོམ་བྱེད་སྲིད་པས།དུས་ཐོག་ཏུ་འགྲོ་སྐྱོད་འཆར་གཞི་མེད་པར་བཟོ་བའམ་ཡང་ན་གཞན་འདེམས་དགོས། ༤.གྲང་འགོག་དྲོད་སྲུང་གྲ་སྒྲིག་ལེགས་པོ་བྱས་ཏེ།བཟའ་བཅའ་དང་ཆུ་འདང་ངེས་ཤིག་གསོག་འཇོག་བྱེད་དགོས། ༦.བརྟན་པོ་མིན་པའི་འཛུགས་སྐྲུན་དངོས་པོའི་ནང་དུ་མི་སྡོད་པ། ༧.ཞིང་འབྲོག་ཁུལ་དུ་འབྲུ་རིགས་དང་རྩྭ་གྲ་སྒྲིག་ཡག་པོ་བྱས་ཏེ་ཕྱི་རོལ་གྱི་ཕྱུགས་ཟོག་ལྷས་རའི་ནང་དེད་ནས་གསོ་དགོས། ༨.ཞིང་ཁའི་སྟོན་ཐོག་ལ་འཁྱགས་འགོག་གི་བྱེད་ཐབས་སྤྱད་དེ་ལོ་ཏོག་ལ་འཁྱག་གནོད་ཐེབས་པར་སྔོན་འགོག་བྱེད་དགོས།
ཁ་བ་བུ་ཡུག་འཚུབ་པ་ལ་ང་ཚོས་ཐབས་ཤེས་གང་བཏང་ནས་ཁ་གཏད་གཅོག་དགོས།
༡.ཚང་མས་གང་ཐུབ་ཀྱིས་ཁང་པའི་ནང་དུ་སྡོད་དགོས་པ་ལས་ཕྱི་རུ་འགྲོ་རྒྱུ་མེད། ༢.གལ་ཏེ་རང་ཉིད་ཕྱི་རོལ་དུ་ཡོད་ཚེ་ཕྱི་ལོག་བྱ་སྐབས་བརྡ་ཁྱབ་སྤེལ་སའི་པང་ལེབ་དང་།གནས་སྐབས་སུ་བཙུགས་པའི་འཛུག་སྐྲུན་དངོས་པོ།སྡོང་པོ་རྙིང་པ་བཅས་ལས་གཡེལ་དགེ་ཏེ་རྨས་སྐྱེན་ཕོག་པར་་སྔོན་འགོག་བྱས་དགོས།ཟམ་འོག་དང་མདའ་གཡབ་སོགས་བརྒྱུད་སྐབས་སེམས་ཆུང་ངང་ལྟ་ཞིབ་བྱེད་པའམ་ཡང་ན་ལམ་བསྐོར་ནས་འགྲོ་དགོས་ཤིང་།འཁྱགས་དར་ཞུ་ནས་མི་ལ་རྨས་སྐྱོན་མི་ཕོག་པ་བྱེད་དགོས། ༣.འགུལ་སྐྱོད་རླངས་འཁོར་མ་ཡིན་པ་དེའི་འཁོར་ལོའི་ཕུ་ཉུང་ཙམ་ཕྱིར་བཏང་ནས་འཁོར་ལོ་དང་ལམ་ངོས་ཀྱི་བརྡར་ཤུགས་ཇེ་ཆེར་གཏོང་དགོས། ༣.འགྲིམ་འགྲུལ་མི་དམངས་ཉེན་རྟོག་པ་རྣམ་པའི་བཀོད་འདོམས་ལ་ཉན་ནས་འགྲིམ་འགྲུལ་ཁྲིད་སྟོན་བཀོད་སྒྲིག་དང་ལེན་བྱེད་དགོས། ༤.གནམ་གཤིས་སྔོན་བརྡ་དང་འགྲིམ་འགྲུལ་ཆ་འཕྲིན་ཉན་རྒྱུར་དོ་སྣང་བྱས་ཏེ།གནམ་གྲུ་ཐང་དང་།མྱུར་བགྲོད་གཞུང་ལམ།གྲུ་གཟིངས་གྲུ་ཁ་སོགས་ཀྱིས་གནམ་གྲུ་གཏོང་མཚམས་འཇོག་པའམ་བཀག་སྡོམ་བྱས་པའི་རྐྱེན་གྱིས་འགྲོ་སྐྱོད་འགོར་འགྱངས་མི་ཡོང་བ་བྱེད་དགོས། ༦.རླངས་འཁོར་བཏང་ནས་ཕྱི་ལོག་ལ་སྐྱོད་དུས་དལ་གྱིས་བསྐྱོད་དགོས་པ་མ་ཟད།རླངས་འཁོར་སྔོན་མ་དང་བར་ཐག་ཆེ་ཙམ་འཇོག་དགོས།རླངས་འཁོར་གྱི་དཀྱོགས་མཚམས་སྔོན་ལ་དལ་དུ་བཏང་ནས་དལ་པོའི་ངང་ནས་ཁུག་ཆ་སྐོར་དགོས།ཆ་རྐྱེན་ཡོད་ན་འདྲེད་འགོག་ལྕགས་སྒྲོག་འཁོར་ལོ་ལ་སྒྲིག་སྦྱོར་བྱས་ནས་མིག་ཤེལ་ནག་པོ་འདོགས་དགོས། ༧.འགྲིམ་འགྲུལ་དོན་རྐྱེན་བྱུང་རྗེས།ཡུལ་དངོས་ཀྱི་རྒྱབ་ཕྱོགས་སུ་མངོན་གསལ་དོད་པའི་ཉེན་འགོག་མཚོན་རྟགས་བཙུགས་ཏེ།རླངས་འཁོར་གཅིག་ལ་གཅིག་འབྲེལ་གྱི་རྡུང་ཁ་མི་རྒྱག་པའི་སྔོན་འགོག་བྱ་དགོས། ༨.གལ་ཏེ་གློག་ཆད་པའི་དོན་རྐྱེན་བྱུང་ན།ལམ་སེང་གློག་ཤུགས་སྡེ་ཁག་ལ་ཐག་གཅོད་བྱ་རོགས་ཞུ་བའི་སྙན་ཞུ་འབུལ་དགོས།
རྨ་ཆུ་ཁུག་པ།
རྨ་ཆུ་ཁུག་པ།
རང་རྒྱལ་གྱི་ཆུ་ཀླུང་ཆེན་པོ་ཨང་གཉིས་པ་རྨ་ཆུ་དེའི་སྤྱིའི་རིང་ཚད་སྤྱི་ལེ་ལྔ་སྟོང་བཞི་བརྒྱ་དྲུག་ཅུ་རེ་བཞི་ཡོད་པ་དང་། དེ་ནི་མཚོ་སྔོན་ཞིང་ཆེན་དཀྱིལ་རྒྱུད་ཀྱི་རི་བོ་བཱ་ཡན་ཧ་རི་(巴颜喀拉山)ནས་མགོ་ཐོན་ཏེ།   ཐོག་མར་ནུབ་ནས་ཤར་དུ་འབབ་ཅིང་།  དེ་ནས་ཟི་ཁྲོན་ཞིང་ཆེན་དང་།  ཀན་སུའུ་ཞིང་ཆེན་གཉིས་ཀྱི་འབྲེལ་མཚམས་ནས་འགག་འཕྲང་དོག་པོ་བརྒྱུད་དེ་འཁྱོག་པོར་བྱང་ཕྱོགས་སུ་འབབ།  དེ་ནས་ལན་ཀྲུའུ་བརྒྱུད་བྱང་ཤར་ཕྱོགས་ཀྱི་ས་བབས་ཅུང་དམའ་བ་ནས་འབབ་ཏེ་ཉིང་ཞྭ་ཧུས་རིགས་རང་སྐྱོང་ལྗོངས་བརྒྱུད་ནང་སོག་རང་སྐྱོང་ལྗོངས་ཀྱི་མངའ་ཁོངས་སུ་སླེབས་པ་དང་ཡིན་ཧྲན་རི་བོས་འགྲོ་ལམ་བཀག་པས་ཐོག་མར་ཤར་ཕྱོགས་སུ་འཁྱོག་ཅིང་།  དེ་ནས་ལྷོ་ཕྱོགས་སུ་འཁྱོགས་ཏེ་ཧྲའན་ཤིས་(陕西) ཞིང་ཆེན་དང་ཧྲེན་ཤིས་(山西)ཞིང་ཆེན་གྱི་བར་ས་དཀར་མཐོ་སྒང་གི་འགག་འཕྲང་ཧ་ཅང་དོག་ས་ནས་དྲག་ཏུ་རྒྱུགས་ཤིང་ཧྲའན་ཤིས་ཞིང་ཆེན་གྱི་ཐུང་ཀོན་ལ་སླེབས།  དེ་ནས་ཆིང་ལིང་རི་བོས་འགྲོ་ལམ་བཀག་པས་སླར་ཡང་ཁ་ཤར་ཕྱོགས་སུ་གཏད་ནས་ཧོ་ནན་(河南)ཞིང་ཆེན་ལ་འབབ་ཏེ་སན་མན་ཞའི་སྒོ་གསུམ་འགག་འཕྲང་ནས་དལ་པོར་འབབ་ཏེ་ཧྲན་ཏུང་ཞིང་ཆེན་བརྒྱུད་ཤར་ཕྱོགས་ཀྱི་པོ་ཧེ་རྒྱ་མཚོ་ཆེན་པོར་(渤海)འབབ་བཞིན་ཡོད།  རྨ་ཆུ་ཁུག་པ་གསུམ་དུ་རྩི་ཚུལ་ནི། “ དེ་ཡང་བཱ་ཡན་ཧ་རིའི་ཁ་ཚུར་བལྟའི་ཆུ་རྣམས་རྨ་གཡང་ཕྱུག་མོའི་གཞུང་དུ་འབབ་པ་རྨ་ཆུའི་མགོ་ཡིན་ལ།  དེ་ནས་ལྷོ་ངོས་སུ་འབབ་པ་གཉན་པོ་གཡུ་རྩེའི་གཡོན་ནས་ཐོན།  རིམ་གྱིས་བྱང་དུ་འཁྱོག་པ་དཀར་དབུར་རྐ་ཆུང་དང་།  ཚ་གན་པེ་ཤིང་གི་མདུན་ནས་དམེ་ཆུ་འདྲེས་ཏེ་ནུབ་ངོས་སུ་དྲང་པོར་བགྲོད་པའི་ཁུག་སོ་གཅིག  གཤི་མདོ་དང་རྩེ་མདོར་གཤི་ཆུ་དང་རྩེ་ཆུ་འདྲེས་ཤིང་།  ར་རྒྱ་ནས་སླར་ཡང་བྱང་དུ་འབབ་པ་འབལ་མདོ་ནས་ཤར་ངོས་དྲང་པོར་འབབ་པའི་ཁུག་སོ་གཅིག  ལོ་ཀྱ་ཏུན་ངོས་ནས་བྱང་དུ་འཁྱོག་པ་རིམ་གྱིས་ཤར་དུ་རྒྱ་ནག་ཞིང་ས་བཅུ་གསུམ་གྱི་ནང་ཚན་ལན་ཇུའི་མཁར་མོ་ཆེའི་མདུན་ལ་བརྒྱུད་ནས་སོག་ཡུལ་དུ་འབབ་པའི་ཁུག་སོ་གཅིག་བཅས་ཁུག་སོ་གསུམ་དུ་གྲགས་སོ་”ཞེས་《མདོ་སྨད་ཆོས་འབྱུང་》ལྕགས་དཔར་མ་ཤོག་གྲངས་༢༣༤ནང་གསལ།  །
རྨ་རིན་ཆེན་མཆོག
རྨ་རིན་ཆེན་མཆོག
ཁྲི་སྲོང་ལྡེ་བཙན་གྱི་སྐུ་དུས་སུ་བྱུང་བའི་སད་མི་བདུན་གྱི་ཡ་རྒྱལ་ཡིན་ལ་ལོ་ཙཱ་བ་རབ་དགུའི་ནང་གསེས་བར་པ་གསུམ་གྱི་ཡ་གྱལ་ཡང་ཡིན།  གླང་དར་མས་ཆོས་བསྣུབས་པའི་དུས་སུ་བཀྲོངས།   འདི་ཉིད་ཀྱི་འགྱུར་ལ།   མདོ་མང་སྐོར་ལས།  ཆེད་དུ་བརྗོད་པའི་ཚོམས་བམ་པོ་བཞི་དང་ཚོམས་སུམ་ཅུ་རྩ་གསུམ་པ་ལོ་ཙཱ་བ་རིན་ཆེན་མཆོག་གིས་བསྒྱུར་ཅིང་དཔལ་བརྩེགས་ཀྱིས་ཞུས།  འདི་མདོ་སྡེ་པ་རྣམས་ཀྱི་བསྟན་བཅོས་སུ་འདོད་ཀྱང་བྱེ་བྲག་སྨྲ་བས་བཀའ་ཡིན་པར་འདོད།   བསྟན་འགྱུར་ལས།  ཁྱར་པར་དུ་འཕགས་པའི་བསྟོད་པ་སློབ་དཔོན་མཐོ་བཙུན་གྲུབ་རྗེས་མཛད་པ་ཞུ་ཆེན་གྱི་ལོ་ཙཱ་བ་རིན་ཆེན་མཆོག་གིས་འགྱུར།  སླད་ཀྱི་ལོ་ཙཱ་བ་དཔལ་བརྩེགས་རཀྵི་ཏས་བསྒྱུར་ཅིང་ཞུས་ཏེ་གཏན་ལ་ཕབ་པ།  ལྷ་ལས་ཕུལ་དུ་བྱུང་བར་བསྟོད་པ་སློབ་དཔོན་བདེ་བྱེད་བདག་པོས་མཛད་པ་ལོ་ཙཱ་བ་རིན་ཆེན་མཆོག་གིས་འགྱུར་ལ་ཞུ་ཆེན་ལོ་ཙཱ་བ་དཔལ་བརྩེགས་རཀྵི་ཏས་ཞུས་ཏེ་གཏན་ལ་ཕབ་པ།  ཡོན་ཏན་མཐའ་ཡས་པར་བསྟོད་པ་སློབ་དཔོན་དཀོན་མཆོག་འབངས་ཀྱིས་མཛད་པ་ལོ་ཙཱ་བ་རིན་ཆེན་མཆོག་གིས་འགྱུར་ལ་ལོ་ཙཱ་བ་དཔལ་བརྩེགས་ཀྱིས་ཞུས་ཏེ་གཏན་ལ་ཕབ་པ།  ཡོན་ཏན་མཐའ་ཡས་པར་བསྟོད་པའི་འགྲེལ་པ་དང་ཡོན་ཏན་མཐའ་ཡས་པར་བསྟོད་པའི་དོན་གྱི་ཚིག་ལེའུར་བྱས་པ་སློབ་དཔོན་ཆེན་པོ་ཕྱོགས་ཀྱི་གླང་པོས་མཛད་པ་ ལོ་ཙཱ་བ་རིན་ཆེན་མཆོག་གིས་འགྱུར་ལ་ཞུ་ཆེན་ལོ་ཙཱ་བ་དཔལ་བརྩེགས་རཀྵི་ཏས་ཞུས་ཏེ་གཏན་ལ་ཕབ་པ།    ཆེད་དུ་རྗོད་པའི་ཚོམས་དགྲ་བཅོམ་པ་ཆོས་སྐྱོབ་ཀྱིས་བསྡུས་པ་ཤོ་ལོ་ཀ་སྟོང་ལྔ་བརྒྱ་བཞི་བཅུ་པ་སོགས་ལོ་ཙཱ་བ་འདིས་འགྱུར་བའི་བསྟན་བཅོས་མང་ངོ་།  །
རྨ་ལོ་ཙཱ་བ།
རྨ་ལོ་ཙཱ་བ།
རྨ་ལོ་ཙཱ་བ་དགེ་བའི་བློ་གྲོས་རབ་བྱུང་དང་པོའི་ཤིང་སྦྲེལ་(༡༠༤༤)ནས་རབ་བྱུང་དང་པོའི་ས་སྦྲུལ་ (༡༠༨༩)དགུང་ལོ་ཞེ་དྲུག་ལ་གཞན་གྱིས་དུག་བཏང་སྟེ་བཀྲོངས། ལོ་རྒྱུས་ཞིབ་པ་《དེབ་ཐེར་སྔོན་པོ་》ལེ་ཚན་(ན་)པའི་ཤོག་གྲངས་༣ནས་༤བ་གསལ།  །
ཁྱིམ་མཚེས་དང་ཆ་ཤས
ཡུལ་ལྷ་གཞི་བདག་ལ་བསང་གཏོང་ཚུལ། བསང་ཞེས་པ་ནི་དྲི་ཞིམ་ཤིང་གི་རིགས་ཙན་དན་དང་། ཤུག་པ། མཁན་པ། འོམ་བུ་སོགས་དང་། ག་བུར། ཨ་ག་རུ་དམར་པོ་དང་ནག་པོ་སོགས་སྐྱེ་དངོས་མང་པོའི་དུད་པའི་མཆོད་པའི་རིགས་ཤིག་ སྟེ་བཙོག་གྲིབ་དང་། སྡིག་ལྷུང་། རེ་དོགས་སོགས་བསངས་བར་བྱེད་པའི་མཆོད་རྫས་སམ། ལྷག་པར་དུ་ཡབ་མེས་དུས་ནས་མཆོད་ཅིང་བཀུར་བའི་ཡི་དམ་ཆོས་སྐྱོང་དང་ཡུལ་ལྷ་གཞི་ བདག ས་བདག མཛོད་བདག གཏེར་བདག་ཐམས་ཅད་དང་། ལྷ་ཀླུ་གཉན་གསུམ་ལ་རོ་མཆོག་དྲི་ཡི་མཆོད་པ་འབུལ་སྲོལ་ཞིག་ཡིན། བསང་ལ་སྒོ་བསང་དང་། ཕུག་བསང་། ཐབ་བསང་། རི་བསང་། དེ་བཞིན་དུ་བརྒྱ་བསང་། སྟོང་བསང་སོགས་ཡོད་ལ། ལྷ་ཁང་། འདུ་ཁང་། མཆོད་ཁང་སོགས་ཀྱི་སྒོ་ནས་ཀྱང་བསང་གཏོང་སྲོལ་ཡོད། བསང་གཏོང་བའི་དགོས་དམིགས་ནི་སྐྱབས་གནས་དཀོན་མཆོག་གསུམ་དང་། ཡི་དམ་ཆོས་སྐྱོང་སྲུང་མ། ཡུལ་ལྷ་གཞི་བདག་སོགས་ལ་མི་གཙང་བའི་རིགས་ཀྱིས་གོས་པའམ། དམ་ཚིག་ཉམས་ཆག་ཤོར་བ་དང་། དེའི་རྐྱེན་གྱིས་རང་ལ་གྲིབ་དང་གྲིབ་ནད་དང་གདོན་བགེགས་བར་ཆད་ངན་པ་ཅི་བྱུང་ ཐམས་ཅད་སེལ་ཞིང་། ཚེ་རིང་ནད་མེད་དང་། སྒོ་ཕྱུགས་སོགས་ལ་གོད་ཀ་མེད་པར་རྒྱུ་འབྱོར་དབང་ཐང་ལྡན་པར་བྱེད་པ། ལམ་ཐོག་གི་དགྲ། མ་རུང་བའི་རྐྱེན། འཆི་བདག་གི་བདུད་སོགས་ཞི་བར་བྱེད་པ། མེད་པར་བྱེད་པ་ཡིན། དམར་བསང་དང་དཀར་བསང་ཞེས་དབྱེ་བ་བཀར་སྲོལ་ཡོད་པར་གཞིགས་ན་བོད་རང་གི་གནའ་ བོའི་སྲོལ་རྒྱུན་དུ་སོ་སོའི་བཀུར་བའི་དཔའ་བོ་དང་གཉེན་ཉེ་རིང་སོགས་འདས་ གྲོངས་སུ་གྱུར་རྗེས་མགོན་དང་དཔུང་གཉེན་བྱེད་པའི་ལྷ་ལ་བཀུར་ནས་ ཟས་ཀྱི་ཚུལ་དུ་མཆོད་པའི་ཆོ་ག་ཞིག་ཡིན་པར་སྙམ། ཕྱིས་སུ་ནང་པའི་ཆོས་ལུགས་དང་སྦྱར་ནས་རིམ་པར་དྲི་བསང་དང་དཀར་བསང་ཞེས་པར་ གྱུར་ཡོད་མོད། ཡུལ་ལྷ་གཞི་བདག་སོགས་ལྷ་གཉན་མཐུ་བོ་ཆེ་རྣམས་ལ་དེང་གི་སྐབས་སུའང་དམར་མཆོད་ ཀྱི་ཚབ་ཏུ་རྟ་ནོར་ལུག་གསུམ་དང་། རི་དྭགས་སེམས་ཅན་གྱི་གཟུགས་དབྱིབས་མར་རྩམ་སོགས་ཀྱིས་བཟོས་ཏེ་བསང་ལ་གཏོང་ སྲོལ་ཡོད་པ་འདིས་གནའ་བོའི་སྲོལ་ལུགས་ད་དུང་ཀྱང་མ་ཉམས་པར་གནས་པ་མཚོན་ཡོད།
རྨང་ཚེར།
རྨང་ཚེར།
སྣ་སྤུ་བཏོག་སྤྱད་ཀྱི་མིང་། །
རྨང་ལམ།
རྨང་ལམ།
རྨི་ལམ་གྱི་ཞེ་སའི་ཚིག །
ཤོག་དྲིལ་དུ་བ།
ཤོག་དྲིལ་དུ་བ་ནི་ཤོག་བུ་སྲབ་པོ་ཞིག་གི་དཀྱིལ་དུ་རྡོ་ཐ་སྒྲིལ་ནས་ཀ་རིལ་གི་གཟུགས་དབྱིབས་ལྟ་བུ་ཞིག་བཟོས་པའི་ཐ་མ་ལ་ཟེར།